
»SANDHEDENS  SØJLER« 

Jeg  er  meget  taknemlig  for  Liahona. 
Det  er  en  fornøjelse  at  læse,  og  artiklerne 
afspejler  Jesu  Kristi  evangeliums  egenska- 
ber. Jeg  håber,  at  alle  sidste  dages  hellige 
sørger  for  at  få  dette  enestående  redskab. 
Jeg  har  især  værdsat  Budskab  fra  Det  Første 
Præsidentskab,  »Sandhedens  søjler«,  i  maj- 
nummeret  2002.  Vi  har  sandheden,  og  vi 
bør  dagligt  udtrykke  vores  taknemlighed 
for  den. 

Eduardo  Arroyo  Teheran, 
Paraiso  Ward, 
Paraiso  Stav  i 
Barranquitla  i  Colombia 

TAKNEMLIGHED  FOR  SMUKKE  ARTIKLER 

Inden  jeg  blev  medlem  af  Kirken,  viste 
den  kvinde,  som  senere  blev  min  hustru, 
mig  et  eksemplar  af  Liahona,  og  der  var 
noget  særligt  ved  det.  I  den  periode,  hvor 
jeg  gik  fra  undersøger  til  omvendt, 
bekræftede  et  åndeligt  vidnesbyrd  evan- 
geliets sandhed  for  mig.  Jeg  fornemmede 
Helligåndens  fredfyldte  hvisken,  som 
blidt  motiverede  mig  til  at  anerkende 
sandheden. 

Jeg  er  taknemlig  for  min  hustrus  indsats, 
og  jeg  er  taknemlig  for  vore  inspirerede 


brødre  og  søstre,  som  skriver  så  smukke 
artikler.  Det  er  en  fornøjelse  at  modtage 
Liahona.  Jeg  kan  ikke  lægge  det  fra  mig, 
før  jeg  har  læst  hele  bladet. 

Alfredojosé  Cdnepa, 

Ytororo  Gren 

i  Fernando  de  la  Mora  Syd  Stav  i  Paraguay 

»MODSTÅ  FRISTELSE« 

Liahona  har  været  en  stor  hjælp  for  mig. 
Idelisten  »Modstå  fristelse«  i  novembernum- 
meret 2001  gjorde  et  dybt  indtryk  på  mig. 
Det  har  hjulpet  mig  med  at  overvinde  fri- 
stelser som  missionær.  Jeg  håber  også,  at  det 
har  hjulpet  andre. 

Søster  Shelly  T.  Kollah, 

Port  Harcourt-missionen  i  Nigeria 

AFLÆG  VIDNESBYRD  OM  JESUS  KRISTUS 

Vi  hørte  om  forskellige  religioner  i  sko- 
len. Læreren  gav  mig  og  min  veninde 
Andressa,  som  også  er  medlem  af  Kirken,  til 
opgave  at  tale  om  Jesus  Kristus. 

Da  vi  begyndte  vores  præsentation,  var 
der  mange  af  vore  skolekammerater,  som  lo 
ad  os,  men  det  afskrækkede  os  ikke.  Vi  talte 
om  hans  liv  -  fra  hans  fødsel  til  hans  opstan- 
delse. Da  vi  var  færdige,  var  der  mange,  som 
lo  og  sagde  dumme  ting.  Jeg  blev  meget  ked 
af  det.  Jeg  tænkte  på  missionærerne,  som  tit 
får  smækket  døre  i  ansigtet,  og  jeg  indså,  at 
jeg  nu  oplevede  noget  af  det  samme.  Jeg 
aflagde  vidnesbyrd  om  Jesus  Kristus,  om  at 
han  gav  sit  liv  for  os  og  led  for  vore  synder. 

Bagefter  var  der  mange  af  lærerne,  der- 
iblandt vores  egen,  som  takkede  os,  fordi  vi 
havde  lært  dem  noget,  som  de  ikke  vidste. 

Cléa  de  Souza  Lira,  14  år, 
Potengi  Ward  i 
Potengi  Stav  i 
Natal  i  Brasilien 

De  faderløse  og  enkerne 

PRÆSIDENT  THOMAS  S.  MONSON 

Førsterådgiver  i  Det  Første  Præsidentskab 

For  mange  år  siden  deltog  jeg  i  et 
stort  møde  med  kirkemedlemmer  i 
Berlin  i  'tyskland.  En  stille  ærbødig 
ånd  fyldte  mødet,  mens  der  blev  spillet  et 
orgelpræludium  af  salmer.  Jeg  betragtede 
dem,  der  sad  foran  mig.  Der  var  mødre  og 
fædre  og  relativt  få  børn.  Hovedparten  af 
dem,  der  sad  på  de  tætpakkede  bænke  var 
midaldrende  kvinder  uden  ægtefælle. 
Pludselig  slog  det  ned  i  mig,  at  de 
måske  var  enker,  der  havde  mistet  deres 
mænd  under  anden  verdenskrig.  Min  nys- 
gerrighed forlangte  at  få  svar  på  den  tanke, 
jeg  ikke  havde  iklædt  ord,  så  jeg  bad  lede- 
ren af  mødet  om  at  foretage  en  stående 
optælling.  Da  han  bad  alle,  der  var  enker, 
om  venligst  at  rejse  sig,  syntes  det  som  om 
halvdelen  af  den  store  forsamling  rejste 
sig.  Deres  ansigter  afspejlede  krigens  gru- 
somheder. Deres  håb  var  blevet  knust, 
deres  livsforløb  ændret  og  deres  fremtid 
var  på  en  måde  blevet  frataget  dem. 
Hvert  ansigt  afspejlede  en  personlig 
beretning  fyldt  med  tårer.  Jeg  henvendte 
mig  i  min  tale  til  dem  og  til  alle,  som  har 
elsket  og  derpå  mistet  dem,  der  var  dem 
kærest. 


Døden  viser  ingen  nåde 

Iivsberetningerne  beskrevet  i  vor  tids 
nekrologer  er  lige  så  hjertegribende,  selv  om 
de  måske  ikke  er  nær  så  grusomme  og  dra- 
matiske, når  den  ubudne  fjende  kaldet 
døden  træder  ind  på  vores  jordiske  livsscene 
og  ud  af  vores  greb  river  en  kær  ægtemand 
eller  en  elsket  hustru  bort,  ofte  i  ungdom- 
mens vår,  eller  vore  børn  eller  børnebørn. 
Døden  viser  ingen  nåde.  Der  er  ingen  per- 
sonsanseelse  hos  døden,  men  på  sin  egen 
lumske  måde  kommer  den  til  alle.  Underti- 
den er  det  efter  lang  tids  lidelse  og  som  en 
velsignelse,  men  i  andre  tilfælde  fanges  men- 
nesker i  livets  forår  af  dens  greb. 

Som  i  fordums  tid  gentager  de  sørgende 
ofte  og  i  stilhed  det  ældgamle  spørgsmål:  »Er 
der  ikke  balsam  i  Gilead?«1  »Hvorfor  lige  mig? 
Hvorfor  lige  nu?«  En  smuk  salmes  ord  giver 
os  en  del  af  svaret: 

Hvor  kan  jeg  finde  fred,  hvor  skal  jeg  lede, 
når  mørke  kræfter  gør  mit  liv  så  hårdt? 
Når  jeg  i  hjertesorg,  angst  eller  vrede 
søgende  sjælefred,  vender  mig  bort? 

Han  svarer  på  min  bøn,  rækker  mig  hånden 
i  mit  Getsemane,  min  Frelser,  min  ven. 
Dyb  er  den  fred  jeg  får,  lindring  for  ånden, 
en  evig  kærlighed  får  jeg  igen.2 


Lad  os  erindre,  at  når 
begravelsesbuketterne 
er  visnede,  bliver  kon- 
dolencerne fra  vennerne 
minder,  og  bønnerne, 
der  blev  bedt,  og 
ordene,  der  blev  talt, 
tågede  i  sindets  korrido- 
rer. Dem,  der  sørger, 
befinder  sig  ofte  alene. 

Enken  fra  Sarepta 

Enkens  kår  er  et  gennemgående  tema  i  den  hellige 
skrift.  Vores  hjerte  føler  med  enken  fra  Sarepta.  Borte  var 
hendes  ægtemand.  Fortæret  var  hendes  magre  behold- 
ning af  fødevarer.  Sulten  og  døden  ventede.  Da  kom 
Guds  profet  med  den  tilsyneladende  uforskammede  befa- 
ling, at  enken  skulle  bespise  ham.  Hendes  svar  er  særlig 
rørende:  »Så  sandt  Herren  din  Gud  lever:  Jeg  ejer  ikke  et 
brød!  Jeg  har  kun  en  håndfuld  mel  i  krukken  og  en  smule 
olie  i  kanden.  Nu  er  jeg  ved  at  samle  et  par  stykker 
brænde,  og  så  går  jeg  hjem  og  bager  brød  til  mig  og  min 
søn;  når  vi  har  spist  det,  kan  vi  lægge  os  til  at  dø.«3 

Elias'  beroligende  ord  trængte  dybt  ind  i  hendes  sjæl: 

»Du  skal  ikke  være  bange!  Gå  hjem  og  gør,  som  du 
har  sagt,  men  bag  først  et  lille  brød  til  mig,  og  kom 
herud  med  det;  bagefter  kan  du  lave  noget  til  dig  selv 
og  din  søn. 

For  dette  siger  Herren,  Israels  Gud:  Kruk- 
ken skal  ikke  blive  tom  for  mel  og  kanden 
ikke  mangle  olie ... 

Så  gik  hun  bort  og  gjorde,  som  Elias  havde 
sagt ... 

Krukken  blev  ikke  tom  for  mel,  og  kanden 
kom  ikke  til  at  mangle  olie.«4 


Enken  fra  Nain 

På  samme  måde  som  enken  fra  Sarepta  var 
der  enken  fra  Nain.  Det  Nye  Testamente  giver 
en  bevægende  og  gribende  beretning  om 
Mesterens  kærlige  omsorg  for  den  sørgende 
enke: 

»Derefter  gik  Jesus  til  en  by,  som  hedder 
Nain,  og  hans  disciple  og  en  stor  skare  gik 
sammen  med  ham. 

Men  da  han  nærmede  sig  byporten,  se,  da 
blev  der  båret  en  død  ud,  som  var  sin  mors 
eneste  søn,  og  hun  var  enke;  og  en  stor  skare 
fra  byen  fulgte  med  hende. 

Da  Herren  så  hende,  ynkedes  han  over 
hende  og  sagde:  >Græd  ikke!< 

Og  han  gik  hen  og  rørte  ved  båren. 


Fædre  oplever  ensom- 
hed i  lige  så  høj  grad 
som  madre.  Vi  behøver 
ikke  vente  til  jul,  vi 
behøver  ikke  at  finde 
en  særlig  mærkedag 
for  at  opfylde  Frelse- 
rens opfordring  til  os: 
»Gå  du  hen  og  gør 
ligeså!« 


Bærerne  stod  stille,  og  han  sagde:  >Unge  mand,  jeg  siger 
dig:  Rejs  dig  op!< 

Da  satte  den  døde  sig  op  og  begyndte  at  tale,  og  Jesus 
gav  ham  til  hans  mor.«5 

Hvilken  kraft,  hvilken  omsorg  og  hvilken  barmhjertig- 
hed vores  Mester  og  eksempel  udviste.  Vi  kan  også  vel- 
signe andre,  hvis  vi  blot  vil  følge  hans  ædle  eksempel. 
Mulighederne  findes  overalt.  Der  er  blot  behov  for  øjne, 
der  ser  den  ynkværdige  forfatning,  ører,  der  hører  et  søn- 
derknust hjertes  uudtalte  bønner,  ja,  og  en  sjæl  fyldt  med 
barmhjertighed,  så  vi  kan  tale  ikke  blot  øje  til  øje  eller 
mund  til  øre,  men  på  Frelserens  majestætiske  måde  fra 
hjerte  til  hjerte. 

»Besøg  den  ensomme« 

Ordet  enke  synes  at  have  haft  en  helt  særlig  betydning 
for  vor  Herre.  Han  advarede  sine  disciple 
mod  de  skriftkloges  eksempel,  som  foregav 
at  være  retfærdige  ved  at  gå  omkring  i  lange 
gevandter  og  bede  lange  bønner,  men  som 
åd  enker  ud  af  huset.6 

Til  nephiterne  lød  denne  direkte  advar- 
sel: »Jeg  nærmer  mig  jer  til  dom  og  vidner 
i  hast  mod  ...  dem,  som  undertrykker  ... 
enker.«7 

Til  profeten  Joseph  Smith  befalede  han: 
»Forrådshuset  skal  vedligeholdes  gennem  kir- 
kens frivillige  gaver,  og  der  skal  sørges  for 
enker  og  faderløse  og  ligeledes  for  de 
fattige.«8 

Enkens  hjem  er  som  regel  ikke  stort 
eller  smukt  udsmykket.  Ofte  er  det  beske- 
dent og  ydmygt.  Ofte  ligger  det  skjult 
øverst  for  enden  af  trappen  eller  længst 
nede  på  gangen,  og  består  blot  af  et 
værelse.  Til  sådanne  hjem  sender  han  dig 
og  mig. 

Der  findes  måske  et  reelt  behov  for  føde, 
klæder  -  endog  husly.  Det  kan  skaffes.  Der  er 
næsten  altid  håb  om  behov  for  en  særlig  hya- 
cint til  at  nære  sjælen. 


Offe  har  enken  ikke  behov  for  føde  eller  husly,  men  for  at  føle,  at  hun  er  en  del  af  det  pulserende  liv. 


Gå  ud  og  besøg  den  ensomme,  den  tungsindige. 
Gå  ud  og  trøst  den  grædende,  den  livstrætte. 
O,  spred  gode  gerninger  på  din  vej. 
Og  gør  i  dag  verden  lysere.9 

Lad  os  erindre,  at  når  begravelsesbuketterne  er  vis- 
nede, bliver  kondolencerne  fra  vennerne  minder,  og  bøn- 
nerne, der  blev  bedt,  og  ordene,  der  blev  talt,  tågede  i 
sindets  korridorer.  Dem,  der  sørger,  befinder  sig  ofte 
alene.  Da  savnes  børnenes  latter,  teenagernes  spektakel, 
og  den  ømme,  kærlige  omsorg  fra  livsledsageren,  der  er 
gået  bort.  Så  lyder  urets  tikken  endnu  højere,  tiden  går 
meget  langsommere  og  hjemmets  fire  vægge  bliver  til  et 
fængsel. 

Forhåbentlig  hører  vi  alle  igen  ekkoet  af  ordene  udtalt 
af  Mesteren,  som  inspirerer  os  til  gode  gerninger:  »Alt, 
hvad  I  har  gjort  mod  en  af  disse  mine  mindste  ...  det  har  I 
gjort  mod  mig.«10 


Den  nu  afdøde  ældste  Richard  L.  Evans  efterlod  os 
følgende  formaning  til  vores  overvejelse  og  handling: 

»Vi,  der  er  yngre,  bør  aldrig  blive  så  blindt  optaget  af 
vores  egen  verden,  at  vi  glemmer,  at  der  stadig  omkring 
os  findes  dem,  som  fortsat  vil  leve  i  ensomhed,  med- 
mindre vi  lader  dem  få  del  i  vores  liv,  ligesom  de 
engang  lod  os  få  del  i  deres  ... 

Vi  kan  ikke  bringe  dem  tilbage  til  deres  ungdoms  vår. 
Men  vi  kan  hjælpe  dem  til  at  leve  i  solnedgangens  lune 
aftenrøde,  som  vi  kan  forskønne  ved  vores  betænksom- 
hed, ved  vores  omsorg  og  ved  en  aktiv  og  uselvisk  kær- 
lighed. Livets  fylde  er  en  kærlig  tjenestegerning  ydet  fra 
generation  til  generation.  Gud  give,  at  de,  der  tilhører 
os,  aldrig  må  blive  ladt  tilbage  i  ensomhed.«11 

»Kan  du  arrangere  det?« 

For  mange  år  siden  blev  Salt  Lake-dalen  ramt  af  en 
alvorlig  tørke.  Varerne  i  forrådshuset  på  Welfare  Square 

»Livets  fylde  er  en  kærlig  tjenestegerning  ydet  fra  generation 
til  generation.  Gud  give,  at  de,  der  tilhører  os,  aldrig  må 
blive  ladt  tilbage  i  ensomhed.« 


var  ikke  af  den  sædvanlige  kvalitet,  ej  heller 
fandtes  de  i  overflod.  Mange  varer  fandtes  slet 
ikke.  Især  ikke  friske  frugter.  Som  ung  biskop, 
der  var  bekymret  for  behovene  hos  de  mange 
enker  i  mit  ward,  var  den  bøn  jeg  bad  en  aften 
af  særlig  hellig  betydning  for  mig.  Jeg  bad  ind- 
trængende og  sagde,  at  disse  enker,  som  var 
blandt  de  fineste  kvinder,  jeg  kendte  i  livet,  og 
hvis  behov  var  små  og  enkle,  ikke  havde 
nogen  ressourcer,  de  kunne  falde  tilbage  på. 

Næste  morgen  blev  jeg  ringet  op  af  et  med- 
lem af  wardet,  der  var  chef  for  en  grossist- 
virksomhed,  der  handlede  med  frugt  og  grønt 
og  som  lå  i  vores  ward.  »Biskop,«  sagde  han, 
»jeg  vil  gerne  have  lov  at  sende  en  stor  sætte- 
vogn fyldt  med  appelsiner,  grapefrugter  og 
bananer  over  til  biskoppens  forrådshus,  så 
frugterne  kan  uddeles  til  de  nødlidende.  Kan 
du  arrangere  det?«  Om  jeg  kunne  arrangere 
det!  Forrådshuset  blev  varslet,  og  derpå  blev 
alle  biskopperne  ringet  op  og  hele  ladningen 
fordelt. 

Denne  gavmilde  forretningsmands  hustru 
blev  selv  enke.  Jeg  ved,  at  den  beslutning, 


Enkens  hjem  er  som 
regel  ikke  stort  eller 
smukt  udsmykket.  Til 
sådanne  hjem  sender 
han  dig  og  mig. 


som  hun  og  hendes  mand  traf,  bragte  hende  kære  minder 
og  fred  i  sjælen. 

Tak 

Jeg  udtrykker  min  oprigtige  påskønnelse  til  alle,  der 
ihukommer  enkerne:  Til  de  betænksomme  naboer,  som 
inviterer  en  enke  til  middag,  samt  til  den  kongelige  hær  af 
ædle  kvinder  -  Hjælpeforeningens  besøgslærerinder,  til- 
føjer jeg,  må  Gud  velsigne  jer  for  jeres  venlighed  og  jeres 
uselviske  kærlighed  til  de  kvinder,  som  nu  rækker  ud  for 
at  gribe  hænder,  der  ikke  længere  er  der,  og  som  lytter 
efter  stemmer,  der  for  evigt  er  forstummet.  Profeten 
Joseph  Smiths  ord  beskriver  besøgslærerindernes  mis- 
sion: »Jeg  deltog  efter  anmodning  i  den  kvindelige  Hjæl- 
peforening, hvis  opgave  det  er  at  hjælpe  de  fattige,  de 
subsistensløse,  enken  og  de  faderløse  og  udføre  velgø- 
rende forehavender.«12 

Tak  til  jer,  I  betænksomme  og  omsorgs- 
fulde biskopper,  som  sikrer,  at  alle  enker 
har  noget  at  spise,  at  de  har  opvarmede 
boliger,  samt  at  deres  liv  bliver  velsignet. 
Jeg  beundrer  de  wardsledere,  som  sørger 
for,  at  enkerne  inviteres  til  alle  sociale  akti- 
viteter, og  ofte  sørger  for,  at  en  ung  mand 
fra  Det  Aronske  Præstedømme  ledsager 
enken. 


Enker  og  enkemænd 

Ofte  har  enken  ikke  behov  for  føde  eller 
husly,  men  for  at  føle,  at  hun  er  en  del  af 
det  pulserende  liv.  Ældste  H.  Bryan 
Richards  fra  De  Halvfjerds  besøgte  mit  kon- 
tor sammen  med  en  enke,  hvis  ægtemand 
var  død,  mens  de  var  på  mission.  Ældste 
Richards  forklarede,  at  enken  havde  til- 
strækkelige økonomiske  midler,  og  hun 
ønskede  at  skænke  provenuet  fra  to  af  hen- 
des afdøde  mands  livsforsikringer  til  Kir- 
kens missionsfond.  Jeg  kunne  ikke  holde 
tårerne  tilbage,  da  hun  fortalte  mig:  »Det 
er,  hvad  jeg  ønsker  at  gøre.  Og  det  er,  hvad 


min  mand,  der  var  meget  optaget  af  missionering,  ville 
have  ønsket.« 

Gaven  blev  modtaget  og  bogført  som  en  meget  stor 
gave  til  missioneringen.  Jeg  så  kvitteringen,  der  blev 
udfærdiget  til  den  kvinde,  men  i  mit  hjerte  tror  jeg,  at  det 
også  blev  optegnet  i  himlen.  Jeg  bad  enken  og  ældste 
Richards  følge  mig  til  Det  Første  Præsidentskabs  tomme 
mødelokale  i  Kirkens  administrationsbygning.  Lokalet  er 
smukt  og  fredfyldt.  Jeg  bad  den  kære  enke  sætte  sig  i  den 
stol,  der  sædvanligvis  anvendes  af  Kirkens  præsident.  Jeg 
mente  ikke,  at  han  ville  have  noget  imod  det,  da  jeg 
kendte  hans  indstilling. 

Som  hun  sad  dér  så  ydmygt  i  den  store  læderbetrukne 
stol,  greb  hun  fat  om  armlænene  og  sagde:  »Dette  er  en  af 
de  lykkeligste  dage  i  mit  liv.«  Det  var  det  også  for  ældste 
Richards  og  for  mig. 

Jeg  kan  aldrig  køre  til  arbejde  ad  den  travle  gade 
Seventh  East  i  Salt  Lake  City,  uden  at  jeg  i  mit  sind  ser  en 
omsorgsfuld  datter,  plaget  af  gigt,  som  i  sine  hænder 
bærer  en  tallerken  varm  mad  til  sin  gamle  mor,  der  bor 
på  den  anden  side  af  den  travle  gade.  Datteren  er  nu 
vendt  hjem  til  den  mor,  der  drog  forud  for  hende.  Men 
hendes  døtre  har  lært  af  hendes  eksempel  og  glæder 
deres  far  ved  at  gøre  hans  hus  rent  hver  uge  og  invitere 
ham  hjem  til  middag,  hvor  de  sammen  med  ham  morer 
sig  over  gode  fælles  oplevelser,  hvilket  i  denne  enke- 
mands hjerte  efterlader  en  bøn  af  taknemlighed  for  sine 
børn,  der  er  hans  livs  lys.  Fædre  oplever  ensomhed  såvel 
som  mødre. 

Ren  religion 

En  aften  ved  juletid  besøgte  min  hustru  og  jeg  et  pleje- 
hjem i  Salt  Lake  City.  Vi  ledte  forgæves  efter  en  95-årig 
enke,  hvis  hukommelse  var  blevet  tåget,  og  som  ikke 
kunne  tale  et  ord.  En  af  plejerne  hjalp  os  i  vores  søgen,  og 
vi  fandt  Nell  i  spisesalen.  Hun  havde  spist  sit  måltid;  hun 
sad  stille  og  stirrede  ud  i  luften.  Hun  viste  intet  tegn  på,  at 
hun  genkendte  os.  Da  jeg  rakte  ud  efter  hendes  hånd,  trak 
hun  den  til  sig.  Jeg  lagde  mærke  til,  at  hun  krampagtigt 
holdt  fast  i  et  julekort.  Plejeren  smilede  og  sagde:  »Jeg  ved 
ikke,  hvem  der  har  sendt  kortet,  men  hun  vil  ikke  slippe 


FORSLAG  TIL  SAMTALEEMNER  FOR 
HJEMMELÆRERNE 

Forbered  dig  under  bøn  på  at  fremlægge  dette  budskab  på 
en  måde,  som  opmuntrer  dem,  du  underviser,  til  at  deltage 
aktivt.  Her  er  nogle  få  eksempler: 

1 .  Bed  familiens  medlemmer  om  at  skrive  en  liste  med  nav- 
nene på  alle  de  enker,  enkemænd  og  fader-  eller  moderiøse  børn, 
som  de  kender.  Læs  afsnit  af  præsident  Monsons  budskab,  som 
kan  hjælpe  familiens  medlemmer  til  at  forstå  de  udfordringer, 
som  enker  og  andre  formentlig  står  over  for.  Giv  dem  den  opfor- 
dring at  opmuntre  nogle  af  dem,  som  står  på  deres  liste. 

2.  Bed  familiens  medlemmer  om  at  fortælle  om  situationer, 
hvor  de  har  besøgt  eller  på  anden  måde  har  vist  omsorg  for 
dem,  der  bor  alene.  Læs  præsident  Monsons  tak.  Læs  derefter 
sidste  afsnit  af  dette  budskab  højt  og  aflæg  dit  vidnesbyrd  om 
de  velsignelser,  som  opnås  ved  at  tænke  på  de  ensomme. 


det.  Hun  taler  ikke,  men  hun  klapper  kortet  og  holder  det 
op  til  sine  læber  og  kysser  det.«  Jeg  genkendte  kortet.  Det 
var  et,  som  min  hustru,  Frances,  havde  sendt  til  Nell  ugen 
forinden. 

Da  vi  gik,  var  vi  mere  fyldte  af  julens  ånd,  end  da  vi 
kom.  Vi  holdt  mysteriet  om  det  specielle  julekort  for  os 
selv  og  det  liv,  det  havde  glædet,  og  det  hjerte,  det  havde 
rørt.  Himlen  var  tæt  på  jorden  den  dag. 

Vi  behøver  ikke  vente  til  jul,  vi  behøver  ikke  finde  en 
særlig  mærkedag  for  at  opfylde  Frelserens  opfordring  til 
os:  »Gå  du  hen  og  gør  ligeså!«13 

Når  vi  følger  i  hans  fodspor,  når  vi  overvejer  hans  tanker 
og  gerninger,  og  når  vi  holder  hans  befalinger,  bliver  vi  vel- 
signet. Den  sørgende  enke,  det  faderløse  barn,  den 
ensomme  overalt  kan  glædes,  trøstes  og  støttes  gennem 
vores  tjeneste,  og  vi  oplever  en  dybere  forståelse  af  ordene 
i  Jakobs  Brev:  »En  ren  og  ægte  gudsdyrkelse  er,  for  Gud, 
vor  Fader,  at  tage  sig  af  faderløse  og  enker  i  deres  nød  og 
bevare  sig  selv  uplettet  af  verden.«14  ■ 


NOTER 

l.Jer8:22. 

2. Salmer  og  sange,  nr.  65. 

3.1  Kong  17:12. 

4.1  Kong  17:13-16. 

5. Luk  7:11-15. 

6.  Se  Luk  20:46-47. 

7.3  Nephi  24:5. 

8.L&P83:6. 


9.»Make  the  World  Brighter«, 
Deseret  Sunday  School  Songs, 
(1909),  nr.  197. 

10.  Matt  25:40. 

1 1 .  Thoughtsfor  One  Hundred 
Days,  (1966),  s.  222. 

Yl.History  ofthe  Cburcb,  4:567. 
13.  Luk  10:37. 
I4.jak  1:27. 

UDVID 


KREDSEN 


JAN  PINBOROUGH 


En  kreds  kan  enten 
omslutte  eller  udelukke. 
Og  det  er  os,  der  afgør  det 


JMXm     ^  C  '  om  ^ec^er  *  Unge  Piger  havde 

_     Wj^^jMw  ^\  )e8  overværet  adskillige  præ- 

^llfcjlrr ;  ^^  sentationsaftner.  Men  da  jeg 

ag/jL,  for  første  gang  overværede  en  præ- 

sentationsaften sammen  med  min 
ældste  datter,  fik  jeg  et  helt  nyt  syn 
på  det. 
Mens  vi  ventede  på,  at  programmet 
skulle  begynde,  kunne  jeg  ikke  lade  være 
med  at  spekulere  på,  hvad  fremtiden  mon 
havde  i  vente  for  min  datter:  Ville  de  unge 
piger  i  vores  ward  tage  imod  hende?  Ville  de 
blive  hendes  venner?  Ville  hendes  ledere  holde 
af  hende?  Ville  de  blive  hendes  vejledere  i  de  van- 
skelige tider,  som  ventede? 
Efter  indledningsbønnen  dannede  de  ældste  af  de 
unge  piger  og  deres  ledere  en  kreds  midt  i  lokalet  og 
begyndte  at  synge  en  smuk  sang: 

Vi  har  en  kreds,  ja,  en  kreds  af  venner, 
Og  denne  kreds  vi  stadig  udvide  vil 
Uendelig  og  evig  er  vor  vennekreds, 
Træd  ind  i  kredsen,  for  her  hører  du  til. ' 


Derefter  tog  hver  af  de  16- 17-årige  piger  en  yngre  pige 
ved  hånden  og  førte  hende  ind  i  kredsen.  Så  sang  de 
sangen  igen,  og  sådan  fortsatte  de,  indtil  hver  eneste  pige 
var  med. 

I  de  kommende  uger  fik  jeg  øjnene  op  for,  at  sangen 
ikke  blot  havde  været  et  tomt  løfte.  Den  var  symbol  på 
noget  ægte  og  vidunderligt.  De  unge  piger  i  det  ward  tog 
ikke  bare  imod  min  datter;  nej,  de  bød  hende  velkommen 
med  åbne  arme.  Af  pigerne  på  sin  egen  alder  blev  hun 
straks  behandlet  som  en  ny  ven,  af  pigerne  fra  de  ældre 
klasser  som  en  værdsat  lillesøster,  og  af  sine  ledere  som  en 
dyrebar  datter.  Hvor  var  jeg  dog  taknemlig  -  ja,  det  er  jeg 
stadig  -  for  de  piger  og  ledere,  som  udvidede  kredsen  og 
fik  min  datter  til  at  føle  sig  ønsket,  værdsat  og  elsket. 

Gad  vide,  om  vor  himmelske  Fader  også  betragter  os 
som  en  bekymret  forælder:  Udvider  vi  kredsen,  så  den 
kommer  til  at  omfatte  alle  hans  børn? 

Vi  ved  selvfølgelig,  at  en  kreds  lige  så  let  kan  holde 
andre  ude.  Måske  er  du  flyttet  til  at  nyt  ward  eller  en  ny 
skoleklasse,  hvor  de  gamle  medlemmer  af  kredsen  udsen- 
der budskabet:  »Ringen  er  sluttet,  og  vi  lukker  ikke  andre 
ind.«  De  fleste  af  os  har  haft  den  smertefulde  oplevelse  at 
blive  holdt  uden  for  en  kreds. 

»Det  er  bedre  at  være  rar.« 

Hvordan  kan  vi  sikre  os,  at  vores  kreds  udvides  i  stedet 
for  at  lukkes?  Det  begynder  med,  at  vi  erkender  noget 
meget  enkelt,  nemlig  at  venlighed  er  en  af  de  vigtigste  egen- 
skaber, som  vi  er  sendt  herned  på  jorden  for  at  lære.  Jeg 

kender  en  familie,  som  har  nogle  utroligt  talentfulde 

børn.  Skolearbejde,  musik,  ja,  hvad  som  helst,  de  er  gode 

til  det  hele.  Engang  da  jeg  roste  dem,  sagde  deres  mor 

noget,  som  jeg  aldrig  har  glemt:  »Jeg  har  altid  lært  mine 

børn,  at  det  er  godt  at  være  klog,  men  det  er  bedre  at 

være  rar.« 

I 
Jeg  tænkte  over  det  og  indså,  at  hun  havde  ret.  Jeg 

beundrer  hendes  børns  talenter.  Men  den  egentlige  grund 
til,  at  jeg  sætter  så  stor  pris  på  de  børn  er,  at  jeg  ikke  kan 
forestille  mig,  at  de  nedgør  andre  for  at  opnå  popularitet. 
De  er  nogle  af  de  mest  venlige  børn,  jeg  kender. 

Måske  er  det  også  det,  som  Herren  værdsætter  mest. 
For  nu  at  omformulere  apostlen  Paulus'  berømte  tale  om 
kærlighed:  Om  jeg  så  lå  i  toppen  af  min  klasse  og  kunne 
alle  mine  mesterskriftsteder  og  var  stjerne  på  fodboldhol- 
det og  udførte  et  stort  tjenesteprojekt  og  kunne  spille 
adskillige  musikinstrumenter,  men  ikke  behandlede  andre 
venligt,  ville  alle  mine  præstationer  slet  ikke  gavne  noget 
(se  1  Kor  13:1-3). 

Sæt  konkurrencelysten  i  dens  rette  lys 

En  ung  pige  havde  gennem  flere  år  gjort  en  stor  indsats 
for  at  blive  god  til  basketball,  og  hun  er  sådan  et  rart  men- 
neske, som  alle  bare  værdsætter.  Men  da  hun  kom  på  sta- 
tens juniorhold,  skete  der  noget  underligt.  Pludselig  holdt 
hendes  holdkammerater  på  skoleholdet  op  med  at  spille 
bolden  til  hende. 

Hvorfor?  Måske  fordi  det  er  svært  at  omgås  dem,  som  vi 
betragter  som  rivaler.  Konkurrence  -  det  at  stræbe  efter 


noget  specielt  -  er  en  fjende  af  alt  fællesskab.  Og  lad  os  se 
det  i  øjnene,  livet  kan  være  meget  konkurrencepræget.  Så 
når  en  anden  vinder  en  hæder,  som  du  gerne  ville  have 
haft,  kan  det  være  svært  at  være  glad  på  vedkommendes 
vegne. 

På  den  anden  side  kan  det  også  være  fristende  at  ude- 
lukke dem,  som  vi  synes  er  mindre  kompetente  eller  frem- 
gangsrige, end  vi  selv  er.  Men  ingen  hører  til  uden  for  vor 
Faders  kærlige  kreds  -  eller  vores. 

Vor  himmelske  Fader  betragter  ikke  livet  som  en  stor 
konkurrence  mellem  hans  børn,  hvor  nogle  er  vindere,  og 
andre  er  tabere  -  og  sådan  bør  vi  heller  ikke  se  på  det. 
Han  har  fortalt  os,  at  han  med  vilje  har  givet  os  forskellige 
gaver  og  evner,  så  vi  kan  dele  dem  med  hinanden  (se  L&P 
46:11-26). 


i  . 


•:•  ••  •  •         :'       , 


EN  ÆGTE  VEN 

»Vor  Frelser  sagde  kort  før  sin  korsfæstelse  til  sine  disciple:  >Større  kærlighed  har 
ingen  end  den  at  sætte  sit  liv  tilfor  sine  venner.  I  er  mine  venner<  [Joh  15 :  13-14 J.  Vi 
er  blevet  så  velsignet  af  Kristi  venskab,  og  jeg  beder  derfor  til,  at  vi  nu  vil  være  for 
andre,  hvad  han  er  for  os.  En  ægte  ven.  På  intet  tidspunkt  vil  vi  være  mere  kristus- 
lignende,  end  når  vi  er  en  ven  ...Jeg  ved,  at  når  vi  tilbyder  vores  eget  venskab,  så 
yder  vi  det  mest  betydningsfulde  bidrag  til  Guds  værk  og  til  hans  børns  lykke  og 
fremgang.« 

Ældste  Martin  K.  Jensen  fra  De  Halvfjerds,  »Venskab:  Et  evangelisk  princip«,  Liahona,  juli  1 999,  s.  76. 

Når  vi  føler  os  trygge  i  Herrens  kærlighed 
til  os,  kan  vi  se  andre  som  brødre  og  søstre, 
ikke  som  rivaler,  der  enten  truer  vores  succes 
eller  ligger  langt  under  os. 

For  an 

Kredse  har  en  naturlig  modvilje  mod  for- 
andringer. Den  velkendte  vennekreds  kan 
føles  rar  og  tryg.  Det  er  dejligt  at  vide,  hvad 
man  kan  forvente  af  gruppen  og  hvert  af  dens 
medlemmer.  Så  det  kan  skabe  ravage  at  byde 
nye  ind  i  kredsen. 

Det  er  derfor,  at  der  tit  skal  en  leder  til  at 
overvinde  kredsens  naturlige  modvilje  mod 
at  byde  nye  velkommen.  Den  form  for  leder- 
skab kræver  ikke  en  kaldelse  fra  biskoppen. 
Faktisk  er  det  en  kaldelse,  som  vi  alle  har,  og 
den  kommer  direkte  fra  Herren.  »Lad  enhver 
agte  sin  broder  som  sig  selv«  (L&P  38:25; 
fremhævelse  tilføjet). 

Dette  vers  rummer  også  nøglen  til,  hvor- 
dan man  byder  andre  velkommen.  Tænk  på, 
hvordan  du  selv  gerne  ville  behandles  i  kir- 
ken eller  i  skolen,  og  sørg  så  for  at  behandle 
andre  på  samme  måde.  Har  du  lyst  til  at  sidde 
helt  for  dig  selv  i  dit  præstedømmekvorum? 
Hvis  ikke,  så  før  an  og  sæt  dig  ved  siden  af 
den  nye  diakon  i  så  mange  uger,  som  det 
måtte  tage  for  ham  at  forstå,  at  du  er  glad  for, 
at  han  er  der.  Ville  du  gerne  indbydes  til  at 
være  med  i  en  gruppe,  som  dyrker  sport  sam- 
men? I  så  fald  kunne  du  indbyde  andre  til  at 
slutte  sig  til  jeres  gruppe. 

I  vore  hænder 

En  modig,  lille  pige  viste  mig,  hvor  stor 
magt  ét  menneske  kan  have,  når  det  fører  an 
og  byder  andre  velkommen.  Hun  havde  gået  i 
tredje  klasse  på  en  ny  skole  i  to  uger,  da  hun  i 
et  frikvarter  fik  øje  på  en  pige  på  hendes  egen 
alder,  som  græd.  Pigen  skulle  gå  en  klasse 
om,  og  hendes  tidligere  klassekammerater 
var  nu  hendes  plageånder. 


Min  lille  veninde  gik  straks  over  til  den 
pige,  som  blev  drillet.  Men  selv  om  hun  ikke 
havde  nogle  venner  der,  trådte  hun  ikke 
tomhændet  ind  i  den  onde  kreds.  Fra  sit 
eget  gode  hjertes  indre  hentede  hun  en 
trøst,  som  hun  kunne  give  den  grædende 
pige.  »Tag  det  roligt,«  sagde  hun.  »Jeg  er  gået 
glip  af  et  helt  skoleår,  så  mine  forældre  har 
også  rykket  mig  en  klasse  ned.«  Behøver  jeg 
at  sige,  at  de  to  nok  vil  være  venner  for 
evigt? 

En  kreds  kan  være  noget  frygteligt  eller 
noget  pragtfuldt.  Det  er  os,  der  gør  hele 
forskellen.  ■ 

Jan  Pinborough  er  medlem  afEast  Mill  Creek  4. 
Ward  i  East  Mill  Creek  Stav  i  Salt  Lake  City. 

NOTE 

1.  »Circle  of  Friendship«,  A  Song  ofthe  Heart,  1978, 
s.  30. 


Tænk  på,  hvor- 
dan du  selv 
gerne  vil 
behandles  i  kirken 
eller  i  skolen,  og 
sørg  så  for  at 
behandle  andre 
på  samme  måde. 
Herren  har  sagt: 
»Lad  enhver  agte 
sin  broder  som  sig 
selv.« 

Din  slægtshistorie: 


Hvis  du  ikke  ved,  hvor 
du  skal  begynde,  så 
begynd  med  dig  selv. 
Hvis  du  ikke  ved, 
hvilke  optegnelser,  du 
skal  have  fat  i,  eller 
hvordan  du  skal  få  fat 
i  dem,  så  begynd  med 
det,  du  har. 


Sådan  kommer 
du  i  gang 


PRÆSIDENT  BOYD  K.  PACKER 

Fungerende  præsident  for  De  Tolv  Apostles  Kvorum 


For  mange  år  siden  besluttede  søster 
Packer  og  jeg,  at  vi  skulle  se  at  få 
orden  i  vores  slægtsoptegnelser.  Men 
vi  var  presset  af  min  kaldelse  i  Kirken,  som 
gjorde,  at  jeg  skulle  rejse  over  hele  verden,  og 
forpligtelserne  for  vores  store  familie  samt  et 
hus,  der  skulle  passes  og  vedligeholdes  ind- 
vendigt og  udvendigt,  så  vi  havde  simpelthen 
ikke  tid  nok.  Men  vi  var  bekymrede  for  vores 
ansvar  for  at  udføre  slægtsforskning,  så  vi 
besluttede,  at  vi  måtte  se  at  finde  mere  tid. 

I  juleferien,  hvor  vi  havde  lidt  ekstra  tid  til- 
overs, gik  vi  i  gang.  Da  vi  efter  ferien  var  til- 
bage i  hverdagens  travle  rutine,  begyndte  vi 
at  stå  en  time  eller  to  tidligere  op  hver  dag. 

Vi  samlede  alt  det,  som  vi  havde,  og  det 
overraskede  os  at  se,  hvor  meget  vi  fik  udret- 
tet på  et  par  uger.  Men  det,  der  gjorde  aller- 
mest indtryk,  var  den  kendsgerning,  at  vi 
havde  oplevelser,  som  viste  os,  at  vi  blev 
ledet,  at  der  var  nogle  på  den  anden  side  af 
sløret,  som  var  interesseret  i  det,  som  vi  fore- 
tog os.  Meget  begyndte  at  falde  på  plads. 

Når  jeg  har  rejst  og  besøgt  Kirken  overalt 
og  været  særligt  opmærksom  på  dette  emne, 


har  jeg  hørt  mange  vidnesbyrd.  Andre,  som 
har  samlet  deres  optegnelser,  har  haft  lig- 
nende oplevelser.  Det  var,  som  om  Herren 
ventede  på,  at  vi  skulle  komme  i  gang. 

Vi  fandt  ting,  som  vi  havde  spekuleret  over 
længe.  Det  syntes,  som  om  vi  fik  det  hele  lidt 
for  let.  Desuden  dukkede  der  meget  op,  som 
vi  ikke  havde  drømt  om  eksisterede.  Vi  erfa- 
rede på  tætteste  hold,  at  denne  slægtsforskning 
er  inspireret.  Vi  fandt  ud  af,  at  inspirationen 
følger  dem,  der  går  den  i  møde.  Det  er  bare 
et  spørgsmål  om  at  få  begyndt. 

Da  vi  var  begyndt,  fandt  vi  tiden  til  det.  På 
en  eller  anden  måde  kunne  vi  også  klare  alle 
de  øvrige  ansvar.  Vi  syntes  at  opleve  øget 
inspiration  på  grund  af  dette  arbejde. 

Vejen  banes,  når  vi  går  i  gang 

Men  beslutningen,  handlingen,  begynder 
med  den  enkelte.  Herren  piller  ikke  ved  vores 
handlefrihed.  Hvis  vi  ønsker  et  vidnesbyrd  om 
slægtshistorie  og  tempeltjeneste,  så  skal  vi 
gøre  noget  ved  det  arbejde.  Her  er  et  eksem- 
pel på,  hvad  der  kan  ske,  når  man  gør  det. 

Jeg  overværede  engang  en  konference  i 
Hartford  Stav  i  Connecticut.  Tre  måneder  tid- 
ligere havde  alle  medlemmerne  af  stavspræsi- 
dentskabet  fået  til  opgave  at  tale  om  emnet 


< 

slægtsforskning.  En  af  dem  havde  været  rådgi- 
ver i  stavspræsidentskabet,  men  blev  opret- 
holdt som  stavspatriark  ved  den  konference. 
Han  fortalte  om  en  interessant  tildragelse. 

Han  havde  ikke  været  i  stand  til  at  komme  i 
gang  med  sin  slægtsforskning,  selvom  han  var 
»omvendt«  til  princippet.  Han  vidste  simpelt- 
hen ikke,  hvor  han  skulle  begynde.  Da  han  fik 
til  opgave  at  udarbejde  en  slægtshistorie  ud 
fra  sine  egne  optegnelser,  kunne 
han  ikke  finde  noget  om  sin  barn- 
dom og  ungdom,  udover  sin  fød- 
selsattest. Han  var  et  af  11  børn, 
som  kom  til  verden  i  en  italiensk 
indvandrerfamilie.  Han  er  den 
eneste  i  familien,  som  er  medlem 
af  Kirken. 

Mens  han  arbejdede  på  at 
udføre  opgaven,  samlede  han  alt, 
hvad  han  kunne  finde  om  sit  liv 
Han  var  i  det  mindste  begyndt,  men 
der  syntes  ikke  at  være  noget  at 
arbejde  med.  Han  kunne  skrive  sin 
egen  historie  ud  fra  sin  erindring  og 
de  få  optegnelser,  som  han  havde. 

Men  så  skete  der  noget  yderst 
interessant.  Hans  gamle  mor,  der 
var  på  plejehjem,  følte  et  stærkt 
ønske  om  at  vende  tilbage  til  sit 
hjemland  Italien  en  sidste  gang. 
Og  da  hun  var  så  opsat  på  det, 
sagde  lægerne  til  sidst,  at  man 
ikke  opnåede  noget  ved  at  nægte 
hendes  ønske,  og  familien  beslut- 
tede at  opfylde  deres  mors  sidste 
ønske.  Og  af  en  eller  anden  grund 
besluttede  de  alle,  at  denne  bror 
(den  eneste  i  familien,  som  var 
medlem  af  Kirken)  skulle  ledsage 
sin  mor  til  Italien. 


Og  pludselig  befandt  han  sig  i  sine  forfæd- 
res hjemstavn.  En  dør  åbnedes!  Mens  han  var 
i  Italien,  besøgte  han  den  kirke,  hvor  hans 
mor  var  blevet  døbt,  og  den  kirke,  hvor  hans 
far  var  blevet  døbt.  Han  traf  mange  slægt- 
ninge. Han  opdagede,  at  kirkekontorets 
optegnelser  gik  500  år  tilbage.  Han  besøgte 
rådhuset  for  at  se  på  deres  optegnelser,  og 
folk  der  var  meget  hjælpsomme.  Byens 


Hvis  vi  begynder 
der,  hvor  vi 
står  -  hvis  vi 
begynder  med  os  selv 
og  de  optegnelser,  som 
vi  har  -  og  begynder  at 
få  styr  på  det,  såfal- 
der det  hele  på  plads, 
sådan  som  det  bør. 

En  mand  rejste  til 
sineforfædres 
hjem  i  Italien 
og  traf  mange  slægt- 
ninge. Han  fandt  også 
den  kirke,  hvor  hans 
mor  var  blevet  døbt,  og 
den  kirke,  hvor  hans 
far  var  blevet  døbt 
Han  erfarede,  at  de  lå 
inde  med  optegnelser, 
mm  gik  500  år  tilbage. 


arkivar  fortalte  ham,  at  en  præstestuderende 
og  en  nonne  havde  været  der  den  forgående 
sommer  for  at  samle  oplysninger  om  hans 
familie,  og  de  havde  sagt,  at  de  var  ved  at 
udarbejde  en  slægtshistorie  om  familien.  Han 
fik  navnet  på  den  by,  som  de  boede  i,  og  nu 
kunne  han  så  følge  det  spor.  Han  fandt  også 
ud  af,  at  hans  efternavn  også  var  navnet  på  en 
by  i  Italien. 

Men  det  er  ikke  alt.  Da  han  kom  til 
generalkonference  i  Salt  Lake  City  rejste 
han  hjem  over  Colorado,  hvor  mange  af 
hans  slægtninge  boede.  Og  med  meget  lidt 
overtalelse  fik  han  stablet  en  familieorganisa- 
tion på  benene  og  planlagt  en  familiesam- 


menkomst, som  blev  afholdt  kort  efter. 

Og,  som  det  altid  sker,  var  der  nogle  af 
hans  slægtninge  -  hans  tanter  og  onkler,  brø- 
dre og  søstre  -  som  gav  ham  billeder  og 
oplysninger  om  hans  liv,  som  han  ikke  anede 
eksisterede.  Og,  som  det  altid  sker,  erfarede 
han,  at  dette  var  et  inspireret  værk. 

Herren  velsigner  dig,  når  du  begynder  på 
dette  arbejde.  Det  har  vi  tydeligt  set  i  min 
familie.  Siden  dengang,  hvor  vi  besluttede,  at 
vi  ville  begynde  der,  hvor  vi  var,  med  det,  vi 
havde,  er  der  sket  meget  for  os. 

Engang  overdrog  jeg  det  Genealogiske  Sel- 
skab otte  store  bind  med  slægtshistorie,  som 
bestod  af  6000  familiegruppeskemaer  med 
professionelt  udført  slægtsforskning  om  slæg- 
ten Packer.  Det  var  alt  sammen  blevet  ind- 
samlet af  Warren  Packer,  som  oprindelig  kom 
fra  Ohio,  hvor  han  var  skolelærer  og  luthera- 
ner. Han  tilbragte  30  år  med  at  udføre  dette 
arbejde  uden  rigtig  at  vide  hvorfor.  Nu  er  der 
føjet  to  yderligere  bind  til  de  andre.  Og  nu 
forstår  han,  hvorfor  han  var  optaget  af  dette 
arbejde  i  alle  de  år,  og  han  har  i  høj  grad  for- 
stået ånden  i  arbejdet. 

Vi  har  også  haft  mulighed  for  at  finde  og 
besøge  familien  Packers  slægtsgård  i  Eng- 
land. Mange  af  Englands  store  gamle  godser 
er  i  de  senere  år  blevet  åbnet  for  offentlig- 
heden. Men  ikke  dette  her.  Det  ligger  cirka 
et  kvarters  kørsel  fra  templet  i  London,  og 
det  er  bygget  oven  på  en  gammel  borg  med 
en  voldgrav  omkring.  Det  står  i  dag,  som 
det  så  ud,  da  det  blev  opført  i  det  tidlige 
1600-tal.  Portrætterne  af  vore  forfædre 
hænger,  hvor  de  blev  sat  op  for  næsten  300 
år  siden.  Til  godset  hører  også  en  lille  slots- 
kirke. Og  i  den  findes  en  glasmosaik  med 
familien  Packers  våbenskjold.  Den  blev 
opsat  i  1625. 

Mange  oplysninger  begyndte  at  dukke  op, 

da  vi  gik  i  gang.  Vi  er  langt  fra  eksperter  i 
slægtsforskning.  Men  vores  familie  betyder 
meget  for  os.  Og  det  er  mit  vidnesbyrd,  at 
hvis  vi  begynder  der,  hvor  vi  står  -  hvis  vi 
begynder  med  os  selv  og  de  optegnelser,  som 
vi  har  -  og  begynder  at  få  styr  på  det,  så  falder 
det  hele  på  plads,  sådan  som  det  bør. 

Sådan  kommer  du  i  gang 

Det  gælder  bare  om  at  komme  i  gang. 
Det  kan  være,  at  du  erfarer  det  princip,  som 
Nephi  kendte,  da  han  sagde:  »Og  jeg  tilskyn- 
dedes af  Anden,  thi  jeg  vidste  ikke  på  for- 
hånd, hvad  jeg  skulle  gøre«  (1  Nephi  4:6). 

Hvis  du  ikke  ved,  hvor  du  skal  begynde,  så 
begynd  med  dig  selv.  Hvis  du  ikke  ved, 
hvilke  optegnelser,  du  skal  have  fat  i,  eller 
hvordan  du  skal  få  fat  i  dem,  så  begynd  med 
det,  du  har. 

Der  er  to  meget  enkle  retningslinjer  for 
dem,  der  venter  på  at  finde  ud  af,  hvor  de  skal 
begynde.  Nu  skal  du  bare  høre: 

Få  fat  i  en  papkasse.  En  hvilken  som 
helst  kasse  kan  bruges.  Stil  den  et  sted, 


hvor  den  er  i  vejen,  måske  på  sofaen  eller 
køkkenbordet  -  et  sted,  hvor  man  ikke  kan 
undgå  at  bemærke  den.  Over  de  næste  par 
uger  samler  du  så  alle  de  optegnelser  om 
dit  liv,  som  du  har,  i  kassen.  Det  kan  være 
din  fødselsattest,  din  velsignelsesattest,  din 
dåbsattest,  din  ordinationsattest  og  dine 
eksamenspapirer.  Saml  diplomer,  alle  dine 
fotografier,  æresbevisninger  eller  priser,  din 
dagbog,  hvis  du  har  ført  en,  ja,  alt  hvad  du 
kan  finde  om  dit  liv.  Alt,  hvad  der  er  skrevet 
eller  registreret  eller  optegnet,  som  viser,  at 
du  lever,  og  fortæller  om,  hvad  du  har 
udrettet. 

Lad  være  med  at  prøve  på  at  gøre  det  hele 
på  en  enkelt  dag.  Giv  dig  god  tid.  De  fleste  af 
os  har  det  hele  spredt  lidt  her  og  der.  Noget 
af  det  ligger  i  en  kasse  ude  i  garagen  under  en 
stak  gamle  aviser;  andet  ligger  gemt  væk  i 
skuffer  eller  på  loftet  eller  et  helt  andet  sted. 
Noget  er  måske  lagt  ind  i  en  familiebibel  eller 
andre  steder. 

Saml  alle  de  papirer  sammen  og  læg  dem 
i  kassen.  Lad  det  ligge  der,  indtil  du  har 


Der  sker  noget 
meget  spæn- 
dende, når  du 
viser  interesse  for 
din  egen  slægtshisto- 
rie. Det  er  et  fast 
princip. 

Så  find  en  pap- 
kasse og  stil 
den  i  vejen 
og  begynd  at  lægge 
optegnelser  i  den,  og 
efterhånden  som  det 
skrider  frem,  fornem- 
mer du,  at  der  sker 
noget  åndeligt,  og 
det  kommer  ikke  bag 
på  dig. 


samlet  alt  det,  som  du  mener  ,  at  du  har. 
Gør  så  plads  på  bordet  eller  måske  på  gul- 
vet til  at  gennemgå  alt  det,  du  har  samlet. 
Del  dit  liv  op  i  tre  perioder.  Sådan  gør  Kir- 
ken det.  Alle  vore  programmer  i  Kirken  er 
opdelt  i  tre  hovedkategorier:  Børn,  unge 
og  voksne. 

Begynd  med  barndomsdelen  og  gå  ud 
fra  din  fødselsattest.  Læg  alle  optegnelser  i 
kronologisk  orden:  Billeder,  din  dåbsattest 
og  så  videre  helt  op  til  du  var  12  år. 

Dernæst  samler  du  alt  det,  der  vedrører 
din  ungdom,  fra  12  til  18  år,  eller  op  til  det 
tidspunkt,  hvor  du  blev  gift.  Læg  det  hele  i 
kronologisk  orden.  Sortér  optegnelserne  - 
attesterne,  fotografierne  og  så  videre  -  og 
læg  det  i  en  anden  æske  eller  konvolut.  Gør 
det  samme  med  optegnelserne  fra  resten  af 
dit  liv. 

Når  du  har  gjort  det,  har  du  alt  det,  der 
skal  til  for  at  skrive  din  livshistorie.  Du  tager 
blot  din  fødselsattest  og  begynder  med  at 
skrive:  »Jeg  blev  født  den  10.  september  1924 


som  søn  af  Ira  W  Packer  og  Emma  Jensen 
Packer  i  Brigham  City  i  Utah.  Jeg  var  famili- 
ens tiende  barn  og  femte  søn.« 

Det  tager  ikke  ret  lang  tid  at  nedskrive 
eller  indtale  din  livshistorie  på  en  båndopta- 
ger, og  den  bliver  meget  nøjagtig,  fordi  du 
har  samlet  alle  de  optegnelser. 

Og  hvad  så?  Når  du  har  opridset  din  livs- 
historie indtil  nu,  hvad  gør  du  så  med  alt  det 
materiale,  som  du  har  samlet? 

Det  fører  dig  selvfølgelig  videre  til  din 
mindebog.  Klæb  dem  forsigtigt  ind  på 
bogens  sider,  så  de  kan  tages  ud  fra  tid  til 
anden,  hvis  det  bliver  nødvendigt.  Og  så  har 
du  din  mindebog. 

Når  du  begynder  på  dette  projekt,  sker 
der  nogle  meget  interessante  og  inspire- 
rende ting.  Du  kan  ikke  udføre  alt  det  her, 
uden  at  blive  grebet  af  værkets  ånd,  eller 
uden  at  tale  om  det,  i  hvert  fald  i  familie- 
kredsen. Der  sker  noget  meget  spændende, 
når  du  viser  interesse  for  din  egen  slægts- 
historie. Det  er  et  fast  princip.  Der  findes 

mange,  mange  vidnesbyrd  om  det.  Det  samme  vil  ske 
for  dig. 

Tante  Clara  fortæller  dig,  at  hun  har  et  billede  af  dig  sam- 
men med  din  oldefar.  Du  ved,  at  det  ikke  kan  passe,  for  han 
døde,  et  år  før  du  blev  født.  Men  tante  Clara  finder  billedet 
frem.  Der  står  din  oldefar  og  holder  dig  som  spæd.  Da  du 
går  dine  optegnelser  igennem,  opdager  du,  at  han  døde, 
året  efter  du  blev  født.  En  vigtig  detalje  i  din  slægtshistorie. 

De  nøjagtige  data  betyder  noget.  Det  mellemnavn,  som 
står  skriblet  ned  på  bagsiden  afbille- 
det betyder  også  noget.  Du  ved 
det  måske  ikke  lige  der,  men  det 
er  en  nøgle.  Begyndelsen  til  forret- 
telsen af  templets  ordinancer  for 
nogle  af  dine  forfædre. 

Du  tror  på  opstandelsen.  Du 
bør  vide,  at  dåb  for  en,  som  er 
død,  er  mindst  lige  så  vigtig  som 
dåb  for  en,  der  stadig  lever.  Der  er 
ingen  forskel  i  betydningen.  De 
skal  begge  finde  sted.  De  skal 
udføres  her,  mens  de  lever,  eller 
også  skal  det  udføres  for  dem  her, 
når  de  er  døde. 

Hele  Det  Nye  Testamente  er 
centreret  omkring  Herrens 
opstandelse.  Budskabet  er,  at 
alle  skal  opstå.  Ethvert  skriftsted 
og  enhver  motivation,  som  gæl- 
der for  missioneringen,  gælder 
også  for  ordinancerne  for  de 
døde. 

Nu  har  du  skrevet  din  egen 
slægtshistorie,  og  du  har  samlet  din 
mindebog.  Det  lyder  næsten  for  let 
-  det  er  det  næsten  også.  Men  det 
betyder,  at  du  skal  se  at  komme  i 
gang.  Ligesom  Nephi  bliver  du  til- 
skyndet »af  Anden,  thi  [du]  vidste 
ikke  på  forhånd,  hvad  [du]  skulle 
gøre«  (1  Nephi  4:6). 


GRUNDLÆGGENDE 
SLÆGTSFORSKNING 

PRÆSIDENT  BOYD  K.  PACKER 

Fungerende  præsident  for  De  Tolv  Apostles 
Kvorum 

lægtsforskning  og  tempeltjeneste  består 
af  flere  grundlæggende  elementer.  I  gen- 
nem tidens  løb  bliver  der  måske  lagt  vægt 
på  forskellige  elementer,  eller  også  ændrer  Kir- 
kens programmer  på  området  sig  en  smule. 
Men  ansvaret  er  stort  set  det  samme. 

1 .  Enhver  af  os  skal  samle  sin  egen 
livshistorie. 

2.  Enhver  af  os  skal  føre  en  mindebog. 

3.  Som  enkeltpersoner  og  familie  skal  vi 
søge  efter  vore  afdøde  forfædre,  idet  vi  begyn- 
der med  de  fire  nærmeste  generationer  på  hver 
slægtslinje,  og  siden  arbejder  vi  os  så  langt  til- 
bage, som  vi  kan. 

4.  Vi  skal  også  deltage  i  andre  programmer, 
såsom  navneuddragning,  når  vi  bliver  bedt  om 
det. 

5.  Vi  skal  organisere  vores  familie  og 
afholde  møder  og  familiesammenkomster. 

6.  Hvis  vi  bor  i  nærheden  af  et  tempel,  bør  vi 
hver  især  komme  i  templet  så  ofte  som  muligt 
for  at  udføre  ordinancer  -  først  for  os  selv  og 
siden  for  vore  forfædre,  og  derefter  for  alle  de 
navne,  som  andre  har  samlet. 


Så  find  en  papkasse  og  stil  den  i  vejen  og  begynd  at 
lægge  optegnelser  i  den,  og  efterhånden  som  det  skrider 
frem,  fornemmer  du,  at  der  sker  noget  åndeligt,  og  det 
kommer  ikke  bag  på  dig. 

Når  hjerterne  vendes 

Slægtsforskning  rummer  kraften  til  at  gøre  noget/or  de 
døde.  Men  det  har  også  kraften  til  at  gøre  noget  ved  de 
levende.  Kirkens  medlemmers  slægtsforskning  har  en 

lutrende,  åndeliggørende  og  mild- 
nende virkning  på  dem,  der  udfø- 
rer det.  De  forstar,  at  de  knytter 
deres  familie  sammen,  den 
levende  familie  her  med  dem,  der 
er  gået  forud. 

På  en  måde  ville  slægts- 
forskning være  umagen  værd, 
selvom  man  ikke  fik  gjort  et 
eneste  navn  klar  til  tempelordi- 
nancer.  Processen  med  at  søge, 
arbejdet  med  at  lede  efter  navne, 
ville  være  alt  besværet  værd.  Og 
hvorfor?  Fordi  man  ikke  kan 
finde  frem  til  de  navne,  uden  at 
blive  klar  over,  at  de  repræsente- 
rer mennesker.  Man  begynder 
at  opdage  noget  nyt  om  mennes- 
ker. Når  vi  forsker  i  vores  egen 
slægt,  bliver  vi  interesseret  i 
mere  end  bare  navne  eller  det 
antal  navne,  som  vi  kan  sende 
til  templet.  Vores  interesse  ven- 
der vores  hjerte  til  fædrene  - 
vi  stræber  efter  at  finde  dem 
og  lære  dem  at  kende  og  tjene 
dem. 

Og  ved  at  gøre  det  samler  vi  os 
skatte  i  himlen.  ■ 


Denne  er  artikel  består  af  uddrag  af 
præsident  Packers  bog  Det  heUige 
tempel. 

JULI  HOUSHOLDER 

En  underlig  sygdom  berøvede 
mig  alt  håret.  Hvordan  skulle 
jeg  tackle  så  svær  en  prøvelse? 

Da  jeg  gik  i  gymnasiet,  mente  jeg,  at  min 
mørkeblonde,  skulderlange  hår  betød 
mere  end  noget  andet.  Mit  morgenritual 
bestod  af  næsten  en  halv  times  forsøg  med 
forskellige  frisurer,  indtil  jeg  fandt  den,  der 
så  allerbedst  ud.  Det  gjorde  jeg  hver  eneste 
morgen  -  indtil  en  dag,  hvor  mit  ritual  for- 
vandledes for  stedse. 

Dagen  begyndte  som  enhver  anden  dag. 
Jeg  stod  op,  vaskede  mit  ansigt  og  tog  mine 
kontaktlinser  på.  Så  kiggede  jeg  søvnigt  i  spej- 
let og  fik  øje  på  noget  forfærdeligt  -  nemlig 
en  lille  skaldet  plet  oven  på  mit  hoved.  Jeg 
så  nærmere  efter  og  kørte  fingrene  gennem 


håret  for  at  sikre  mig,  at  mine  søvnige  øjne 
ikke  bedrog  mig.  Det  gjorde  de  ikke. 

Jeg  blev  grebet  af  panik,  og  med  tårevæ- 
dede øjne  ledte  jeg  efter  min  mor.  Sammen 
talte  vi  om,  at  mit  hår  måske  var  blevet  filtret 
ind  i  noget,  mens  jeg  sov.  Eller  måske  spiste 
jeg  ikke  nok  grøntsager.  Men  uden  at  have 
fundet  noget  endeligt  svar,  skilte  jeg  til  sidst 
mit  hår  i  midten  for  at  skjule  den  skaldede 
plet,  og  så  skyndte  jeg  mig  i  skole. 

Fra  da  af  blev  jeg  ved  med  at  miste  hårtot- 
ter. De  skaldede  pletter  varierede  i  størrelse 
fra  en  mønt  til  en  knytnæve.  Jeg  besøgte 
adskillige  læger,  som  undersøgte  hver 
eneste  del  af  mit  hoved.  Jeg  tilbragte  også 
meget  tid  på  knæ,  når  jeg  bad  om  trøst  og 
styrke  til  at  acceptere  det,  som  lægerne 
fortalte  mig. 


Juli,  der  var 
taknemlig  for  sit 
gode  belbred, 
søgte  trøst  og  styrke 
hos  Herren. 

ndenjuli  mis- 
tede sit  hår, 
elskede  hun  at 
eksperimentere 
med  forskellige 
frisurer.  Men  så 
kom  den  dag,  da 
hendes  hår  faldt 
ud  i  store  totter. 
Hendes  brødre 
(modsatte  side) 
barberede  deres 
hoveder  for  at  vise 
deres  solidaritet. 


cjrø 


I  september  2000  fandt  jeg  ud  af,  at  jeg 
led  af  en  autoimmun  sygdom,  som  hedder 
alopecia  areata.  Jeg  kan  stadig  høre  min 
læges  stemme,  da  han  sagde,  at  det  betød 
»fuldstændigt  hårtab,  som  ikke  kan  behand- 
les«. Mit  sind  fyldtes  straks  med  tvivl  og 
spørgsmål  som:  »Hvad  sker  der  nu?«  og 
»hvorfor  lige  mig?« 

Da  jeg  havde  været  hos  en  speciallæge 
den  følgende  måned,  barberede  jeg  mit  næs- 
ten skaldede  hoved.  Jeg  følte  mig  som  et  helt 
andet  menneske  uden  mit  hår.  Mit  selvværd 
var  i  bund,  og  det  føltes  næsten  uoverkom- 
meligt at  gå  i  skole.  »Hvad  vil  de  andre  ikke 
tænke?  Hvad  vil  de  ikke  sige?«  tænkte  jeg. 

Tørklæder  blev  min  nye  hårpragt.  I  stedet 
for  at  tilbringe  halve  timer  med  at  sætte  mit 
hår  hver  morgen,  brugte  jeg  nu  fem  minutter 
på  omhyggeligt  at  binde  et  tørklæde  om  mit 
skaldede  hoved.  Tørklæderne  var  farverige  og 
behagelige,  men  det  var  jo  ikke  mit  hår.  På 
et  tidspunkt  prøvede  jeg  at  gå  med  paryk 
i  samme  farve  som  mit  eget  hår.  Men  det 
gjorde  mig  bare  bekymret  for,  at  den 
skulle  falde  af  for  øjnene  af  alle  henne  i 
skolen.  Så  jeg  vendte  tilbage  til  tørklæderne. 


Skolen  var  en  udfor- 
dring. Jeg  vidste,  at  min 
himmelske  Fader  elskede 
mig,  og  at  jeg  kunne  stole 
på,  at  han  ville  være  der, 
når  alle  andre  svigtede  mig. 
Men  det  var  svært  at  huske 
på,  når  mine  jævnaldrende 
sendte  mig  hurtige,  sære 
blikke.  Det  var  også  hårdt, 
da  der  begyndte  at  versere 
rygter,  og  jeg  vidste,  at  jeg 
var  blevet  et  samtaleemne. 
Jeg  forstod  ikke,  hvorfor 
jeg,  af  alle  tidspunkter  i  mit 
liv,  skulle  kæmpe  med 
dette,  mens  jeg  gik  i  gym- 
nasiet -  en  tid,  hvor  jeg  længtes  efter  at  være 
anerkendt  og  afholdt  af  min  omgangskreds. 

Jeg  klarede  mig  udelukkende  gennem  det 
sidste  år  takket  være  visse  ting,  som  jeg 
havde  lært  mig  selv  at  huske  på,  mens  jeg  gik 
fra  time  til  time  på  skolen.  Hver  morgen  bad 
jeg  og  takkede  Herren  for,  at  jeg  var  i  live  og 
for  al  den  skønhed,  jeg  så  omkring  mig.  Jeg 


bad  om  styrke  til  at  klare  mig  gennem  den 
dag,  som  lå  foran  mig,  og  om  hjælp  til  at 
huske  på,  at  jeg  var  elsket  af  mange.  Jeg  tak- 
kede også  min  himmelske  Fader  for  det,  som 
jeg  lærte  af  denne  oplevelse.  Det  virker 

måske  ganske  ligetil,  men  det  betød  meget 
for  mig.  Hver  gang  nogen  stirrede  underligt 
på  mig  eller  kom  med  en  ond  bemærkning, 
mindede  jeg  mig  om  mit  motto:  »Det  er  jo 
bare  hår.  Det  betyder  ikke  noget.« 

Jeg  vidste,  at  jeg  ikke  kunne  gøre  noget 
ved,  hvad  der  skete  med  mit  hår,  men  jeg 
vidste  også,  at  jeg  selv  kunne  bestemme, 
hvordan  jeg  tacklede  det.  Jeg  kunne  betragte 
det  som  en  velsignelse  og  en  mulighed,  eller 
jeg  kunne  betragte  det  som  en  straf  og 
bare  give  helt  op. 

Der  er  gået  næsten  tre  år  siden 
den  morgen,  hvor  jeg  opdagede 
den  lille,  skaldede  plet  på  mit 
hoved.  I  løbet  af  den  tid  har  jeg 
måtte  barbere  mit  hoved  fem 
gange,  for  jeg  har  stadig  små 
totter  hår.  Og  for  hver  gang 
har  jeg  barberet  det  med  en 
smule  større  begejstring  og 
livsglæde. 

Jeg  ved,  at  jeg 
ikke  ville  have 


kunnet  klare  det  alene.  Herren  er  blevet  den, 
jeg  stoler  på.  Han  hverken  fordømmer  mig 
eller  ler  ad  mig.  Jeg  ved,  at  han  elsker  mig 
lige  så  meget  uden  hår,  som  han  gjorde,  da 
jeg  havde  hår.  Jeg  har  også  været  afhængig 
af  min  families  kærlighed  og  støtte. 

Jeg  ved,  at  vi  alle  er  Guds  børn  med  gud- 
dommelige muligheder.  Vi  er  her  alle  sam- 
men for  at  lære  og  udvikle  os  på  forskellige 
måder  med  forskellige  udfordringer.  Vi  har  en 
himmelsk  Fader,  som  elsker  os,  som  vi  er, 
og  for,  hvad  vi  kan  blive  til.  Han  er  hos 
os  i  vores  mørkeste  stunder.  Jeg  er 
taknemlig  for  Frelseren  Jesu  Kristi 
sonoffer  og  for  den  trøst,  som 
forsoningen  bringer.  Jeg  ved,  at 
han  lever,  og  at  han  har  lidt  og 
udholdt  større  fysiske  og  ånde- 
lige smerter,  end  jeg  har  og 
nogensinde  vil  mærke.  ■ 


Juli  Housbolder  er 
medlem  af  Fruit 
Heights  7.  Ward  i 
Fruit  Heights 

Stav  i  Utah. 

Juli  lider 
stadig  af 
alopecia 
(herunder). 
Hun  må  døje  den 
sorg,  athendes 
hår  vokser  lidt 
ud,  for  så  bare 
at  falde  af  igen. 
Mens  hun  lærte 
at  tackle  sin  syg- 
dom, udviklede 
hun  større  tillid 
til  Herren. 

Hvorfor  udformer  Kirken  ikke  en  liste,  som  fortæller  mig  nøjagtigt, 

hvad  jeg  må  og  ikke  må? 

Svarene  er  ment  som  en  hjælp  og  vejledning,  men  er  ikke 
en  officiel  udtalelse  om  Kirkens  lære. 


li    I    4™    Il    %F    ■*    m% 

F|  aktisk  har  Herren  givet  os  en  liste 
med  det,  vi  skal  eller  ikke  skal.  Den 
liste  kaldes  de  ti  bud.  Og  han  har 
givet  os  yderligere  retningslinjer,  blandt 
andet  i  form  af  de  pagter,  som  vi  indgår  ved 
dåben  og  i  templet,  som  kan  beskytte  os 
mod  farer  og  hjælpe  os  med  at  blive,  som 
han  er.  Kirkens  ledere  giver  os  også  speci- 
fikke råd  om,  hvad  vi  bør  eller  ikke  bør 
gøre.  Og  de  har  udarbejdet  en  vidunderlig 
hjælpekilde,  som  hedder  Til  styrke  for  de 
unge:  Udfør  din  pligt  overfor  Gud  (kata- 
lognr.36550  110).  Den  pjece  rummer  speci- 
fikke retningslinjer  for  emner,  der  strækker 
sig  fra  påklædning  og  udseende  til  overhol- 
delse af  sabbatten.  Disse  retningslinjer  kan 
hjælpe  dig  til  at  navigere  sikkert  gennem 
de  sidste  tiders  urolige  vande. 

Men  somme  tider  omtaler  skrifterne  og 
de  levende  profeters  ord  ikke  en  bestemt 
situation,  som  du  befinder  dig  i.  Og  sæt  nu, 
at  valget  ikke  står  mellem  rigtigt  og  forkert, 
men  mellem  rigtigt  og  rigtigt?  Hvordan  træffer 
man  så  sin  beslutning? 


Der  er  flere  steder,  hvor 
vi  kan  finde  vejledning 
fra  Herren,  som  f.eks.  i 
de  levende  profeters 
ord,  i  skrifterne  og  i  Til 
styrke  for  de  unge. 

Livet  er  for  indviklet  til, 
at  en  liste  kan  dække 
alle  situationer. 

En  del  af  livet  går  ud  på 
at  lære  at  anvende 
vores  handlefrihed,  ikke 
på  at  følge  nøjagtige 
instrukser  som  en  anden 
robot. 

Helligånden  kan  vejlede 
os  i  de  beslutninger,  vi 
skal  træffe.  Helligånds- 
gaven  er  bedre  end 
nogen  liste. 

Når  vi  udvikler  os  ånde- 
ligt og  lærer  at  følge 
Helligånden,  bliver  det 
lettere  at  træffe  retfær- 
dige beslutninger. 


LÆSERE 


Skønheden  ved  frelsesplanen  er,  at 
den  tillader  os  selv  at  finde  ud  af, 
hvad  der  er  rigtigt.  Men  der  findes 
en  vidunderlig  vejledning,  som 
enhver  kan  benytte.  Den  kaldes 

Til  styrke  for  de  unge. 

Brian  Middleton,  1 7,  El  Dorado  Ward  i  El  Dorado  Stav 

i  Californien 

Kirken  giver  os  ikke  en  liste  med 
det,  vi  skal  eller  ikke  skal,  for  vi  har 
Helligånden,  som  kan  undervise  os 
og  åbenbare,  hvad  der  er  godt  og 
rigtigt.  Vi  har  handlefrihed  til  at 
vælge,  om  vi  vil  adlyde.  For  det  andet  har  vor 
himmelske  Fader  givet  os  budene,  skrifterne  og 
Kirkens  lederes  ord.  Og  endelig  har  vi  vores  for- 
ældre, og  de  har  lært  os,  hvad  der  er  ret,  og 
hvad  der  vil  bringe  os  lykke. 
Sini  Falatau,  20,  Veitongo  Ward,  Nuku^alofa  Syd  Stav 
på  Tonga 

M/n  missionspræsident  for- 
kyndte den  tanke,  at  lær- 
domme fører  til  principper, 
og  principper  fører  til 
regler.  Hvis  vi  studerer 
læren  og  forstår  de  korrekte  principper, 
som  flyder  fra  de  lærdomme,  vil  vi  gen- 
nem Ånden  kunne  forstå  de  mere  detal- 
jerede regler.  Hvis  vi  altid  søger  Åndens 
vejledning  gennem  bøn  og  studium  af 
skrifterne,  kan  vi  endnu  tydeligere  se, 
hvad  der  er  rigtigt  og  forkert. 
Ældste  Yudai  Ito,  22,  Sapporo-missionen  i  Japan 


«     Herren  og  hans  Kirke  har 
allerede  givet  os  kund- 
skab om,  hvad  vi  skal  og 
ikke  skal  gennem  de  ti 
bud  (se  2  Mos  20)  og  de 
to  store  bud  (se  Matt  22:36-40).  Det 
eneste,  vi  skal  gøre,  er  at  efterleve 
Guds  befalinger. 

Kate  Mensah,  22,  Cape  Coast  2.  Ward,  Cape 
Coast  Stav  i  Ghana 


Hvis  en  sådan  liste  fandtes, 
ville  den  være  meget  lang. 
Den  kunne  aldrig  være 
fuldstændig,  for  der  er  så 
meget,  som  vi  skal  eller 
ikke  skal.  Og  vor  himmelske  Fader 
ønsker,  at  vi  skal  lære  noget.  Når  der 
ikke  findes  entydige  svar  på  alt,  må  vi 
søge  efter  svar.  Med  andre  ord  søger  vi 
kundskab,  og  dermed  lærer  vi. 
Katnna  Voigt,  14,  Preston  Gren,  Rochester  Stav 
i  Minnesota 

Som  mange  læsere  har  påpeget,  er  livet 
alt  for  indviklet  til,  at  Kirken  kan  udgive  en 
udtømmende  liste,  som  dækker  enhver  situ- 
ation. Desuden  er  der  en  grund  til,  at  Herren 
har  givet  os  vores  handlefrihed.  Vi  er  ikke  sat 
her  på  jorden  bare  for  at  vise,  at  vi  kan  følge 
detaljerede  instrukser  som  en  computer 
eller  en  robot.  Herren  ønsker,  at  vi  skal  blive, 
som  han  er.  Det  betyder,  at  vi  skal  lære  at 
træffe  kloge  beslutninger.  Vi  skal  lære  at  gen- 
kende sandheden  og  handle  i  overensstem- 
melse med  den. 

Som  medlemmer  af  Herrens  Kirke  har  vi 
fået  en  vidunderlig  gave,  som  kan  hjælpe  os 
med  at  træffe  vanskelige  beslutninger.  Det  er 
Helligåndsgaven.  Herren  har  sagt;:  »Jeg  vil 
give  dig  af  min  ånd,  som  kan  oplyse  din  for- 
stand og  opfylde  din  sjæl  med  glæde«  (L&P 
1 1 :  13) .  Vi  har  ikke  brug  for  en  liste  til  at  vise 
os,  hvad  vi  skal  gøre.  Vi  skal  lytte  til  Åndens 
hvisken. 

Enhver  af  os  kan  udvikle  vores  evne  til  at 
følge  Ånden,  indtil  vi  klogt  kan  skelne 
mellem  ret  og  uret  og  kan  se  den  lille  forskel 
på  to  veje,  som  kan  synes  lige  gode.  »Det, 
der  er  af  Gud,  er  lys,«  har  Herren  fortalt  os, 
»og  den,  der  modtager  lyset  og  forbliver  i 
Gud,  får  mere  lys,  og  det  lys  bliver  klarere 
og  klarere  indtil  den  fuldkomne  dag«  (L&P 
50:24).  Vi  er  Guds  børn,  men  han  vil  ikke 
have,  at  vi  rent  åndeligt  forbliver  børn.  Han 
ønsker,  at  vi  skal  vokse  op,  udvikle  os  og  i 
den  sidste  ende  blive  som  han  er  (se  3  Nephi 
27:27).  ■ 


GØR  DET 
RETTE 

I  udvikler  jeres 
åndelige  disciplin 
-  det  vil  sige,  at 
jeres  evne  til  at  gen- 
kende Andens  til- 
skyndelser og  jeres 
evne  til  at  følge  dem. 
Med  tiden  øges  og 
styrkes  den  evne, 
indtil  det  bliver  let- 
tere og  lettere  auto- 
matisk at  gøre  det 
rette . . .  Mens  I  udvik- 
ler den  åndelige 
disciplin,  skal  I 
omhyggeligt  undgå 
valg,  der  kan  føre  jer 
bort  fra  lykkens  vej.« 

Ældste  Richard  G.  Scott 
fra  De  Tolv  Apostles 
Kvorum,  »Gør  det  rette«, 
Liahona,  marts  2001, 
s.  11. 


LÆSERE 


Skrifterne  siger,  at  vi  skal  mætte  »os 
med  Kristi  ord,  thi  se,  hans  ord  vil 
fortælle  jer  alt,  hvad  I  skal  gøre« 
(2  Nephi  32:3).  Studér  flittigt  og  vær 
værdig  til  Helligåndens  hjælp,  så 

ved  du,  hvad  vej  du  skal  gå. 

Anna  Vitoijevna  Sursjakova,  20,  Donetsk  Kievskij  Gren, 

Donetsk  Distrikt  i  Ukraine 

Profeten  Joseph  Smith  har  engang 
sagt:  »Jeg  lærer  dem  de  rette  prin- 
cipper, og  så  styrer  de  sig  selv«  (som 

lg[  j    citeret  af  John  Taylor  i  Mil lennia  I 

Star,  d.  15.  november  1851,  s.  339).  I 
Kirken  lærer  vi  de  rette  principper.  Og  så  må  vi 
styre  os  selv.  Vi  skal  ikke  hele  tiden  have  at  vide, 
hvad  vi  skal  gøre.  Helligånden  leder  os.  Hvis  vi 
følger  Åndens  hvisken,  opnår  vi  velsignelser. 
Marneilo  M,  Dala,  19,  Initao  Ward  i  Cagayan  de  Oro 
Vest  Stav  i  Filippinerne 

HVAD  MENER  DU? 

Send  os  dit  svar  på  nedenstående  spørgs- 
mål sammen  med  dit  navn,  din  alder, 
ward  eller  gren  samt  stav.  Vedlæg  venligst  et 
billede  af  dig  selv.  Send  dit  svar,  så  vi  har 
det  senest  1.  september  2003.  Adressen  er 
Questions  &  Answers  09/03,  Liahona,  Room 
2420,  50  East  North  Temple  Street,  Salt  Lake 
City,  UT  84150-3220,  USA;  eller  send  enemail 
til  cur-liahona-imag@ldschurch.org. 

SPØRGSMÅL 

Jeg  er  en  ung  kvinde,  som  har  en  ven,  der  siger, 
at  han  gerne  vil  døbes,  men  jeg  tror,  at  han  er 
mere  interesseret  i  et  fast  forhold  til  mig,  end  han 
er  i  evangeliet.  Jeg  vil  gerne  have,  at  han  bliver 
medlem  af  Kirken,  men  jeg  vil  ikke  have,  at  han 
bliver  medlem  af  de  forkerte  årsager.  Hvad  skal 
jeg  gøre? 

VI    LYTTER    TIL 
PROFETENS    RØST 


Som  ung  mand 
kørte  præsident 
Gordon  B.  Hinckley 
med  tog,  som  drø- 
nede gennem 
smalle  bjergpas  om 
natten.  Det  hjalp 
ham  til  at  forstå, 
hvordan  troens  lys 
kan  lede  os  gen- 
nem mørke  tider 
med  skuffelser. 


Tro  oplyser 

vejen 


PRÆSIDENT  GORDON  B.  HINCKLEY 


I  hver  mand  og  hver  kvindes  liv  opstår 
der  mørke  stunder  med  tvivl,  med  mis- 
mod, med  desillusionering.  I  sådanne 
situationer  ser  nogle  få  fremad  ved  troens 
lys,  men  mange  tumler  af  sted  i  mørket  og 
farer  måske  endog  vild. 

Min  opfordring  til  jer  er  en  opfordring 
til  at  tro  -  den  tro,  som  er  »fast  tillid  til  det, 
der  håbes  på,  overbevisning  om  det,  der 
ikke  ses«  (Hebr  11:1),  sådan  som  Paulus 
beskrev  den. 

For  længe  siden  arbejdede  jeg  for  en  af 
vore  jernbaner,  hvis  spor  snoede  sig  gen- 
nem passene  i  disse  vestlige  bjerge.  Jeg 
rejste  ofte  med  toget.  Det  var  dengang, 
der  kørte  damplokomotiver.  Disse  store 
uhyrer  på  skinner  var  enorme  og  hurtige 
og  farlige.  Jeg  tænkte  ofte  på,  hvordan 
lokomotivføreren  turde  foretage  den 
lange  rejse  hele  natten  igennem.  Men  så 
indså  jeg,  at  det  ikke  var  én  lang  rejse, 
men  snarere  en  konstant  fortsættelse  af  en 
kort  rejse.  Maskinen  var  forsynet  med  en 
stærk  frontlanterne,  som  oplyste  sporene 


350  til  450  meter  frem.  Lokomotivføreren 
kunne  kun  se  denne  strækning,  men  det 
var  nok,  fordi  den  hele  tiden  lå  synligt 
foran  ham  hele  natten  igennem,  indtil 
en  ny  dag  gryede. 

Herren  har  talt  om  denne  proces.  Han 
sagde:  »Det,  der  ikke  opbygger  [under- 
viser] ,  er  ikke  af  Gud,  men  er  mørke. 

Det,  der  er  af  Gud,  er  lys;  og  den,  der 
modtager  lyset  og  forbliver  i  Gud,  får 
mere  lys,  og  det  lys  bliver  klarere  og 
klarere  indtil  den  fuldkomne  dag«  (L&P 
50:23-24). 

Og  således  er  det  med  vores  evige 
rejse.  Vi  tager  ét  skridt  ad  gangen.  Ved 
at  gøre  dette,  stræber  vi  frem  mod  det 
ukendte,  men  troen  oplyser  vejen. 
Hvis  vi  dyrker  denne  tro,  skal  vi 
aldrig  vandre  i  mørke.  • 

Fra  en  tale  ved 
aprilkonferencen  2002. 


HEROVER:  FOTO:  JED  A.  CLARK; 

TIL  HØJRE:  ILLUSTRATION:  SAM  LAWLOR 

»Jeg  kan  lære«-hjul 

1.  Lim  denne  side  på  et  stykke 
karton.  Klip  de  to  cirkler  og  ruden  i 
»Jeg  kan  lære«-cirklen  ud. 

2. 1  det  tomme  felt  på  hjulet  med 
billeder  tegner  du  et  billede  af  dig  selv 
og  skriver  noget  under  det,  som  du 
godt  kunne  tænke  dig  at  lære  i  Primary, 
så  du  kan  blive  et  bedre  forbillede  for 
de  troende. 

3.  Læg  cirklernes  centrum  oven  på 
hinanden,  prik  hul  i  begge  hjul  og  sæt 
en  split  i  (se  illustration). 

4.  Drej  på  »Jeg  kan  lære«-hjulet  og 
læs  noget  af  det,  som  du  kan  lære  i 
Primary. 


JeSkanlære 


NOTER 

1. Fællestid  med  præsident  Gordon  B.  Hinckley, 

katalognr.  56331  110. 
2.1  Tim  4:12. 
3. James  R.  Moss,  »Young  John  Taylor«,  New  Era, 

okt.  1980,  s.  29. 
4.»A  Testimony  Makes  Me  Feel  Happy  Inside«, 

Primary  åbenthus,  april  2002,  s.  8. 
5.  Pat  Graham,  »Happy  Birthday  Primary«,  Friend, 

aug/sep  1983,  s.  34. 


FÆLLESTID 


Et  forbillede  for 

de  troende 


VICKI  F.  MATSUMORI 


»Der  er  ikke  noget  andet  navn,  hvorved  frelse  kommer« 
(Mosiah  5:8). 

Da  Jesus  var  død,  skrev  en  stor  apostel 
ved  navn  Paulus  til  Kirkens  medlemmer 
og  fortalte,  hvordan  vi  kan  være  eksem- 
pler for  de  troende  eller  bedre  disciple.  Når  vi  gør, 
som  apostlen  Paulus  sagde,  ærer  vi  Frelseren  og 
hans  navn,  og  vi  er  eksempler  på  Frelserens  lær- 
domme for  andre  mennesker.  Paulus  skrev:  »Lad 
ingen  ringeagte  [se  ned  på  dig] ,  fordi  du  er  ung, 
men  vær  et  forbillede  for  de  troende  i  tale,  i 
adfærd,  i  kærlighed,  i  troskab,  i  renhed«  (1  Tim 
4:12). 

Præsident  Gordon  B.  Hinckley  forklarede,  at  da 
Paulus  sagde,  at  vi  skal  være  forbilleder  »i  tale«,  så 
henviste  han  »til  sproget ...  Han  siger,  at  grimme  og 
sjofle  ord  ikke  er  forenelige  med  en  kaldelse  som 
troende  på  Kristus«  (»Du  må  ikke  misbruge  Herren 
din  Guds  navn«,  Stjernen,  januar  1988,  s.  51).  Han 
sagde,  at  vi  skal  anvende  vor  himmelske  Faders  navn 
ærbødigt. 

Der  er  andre  måder,  hvor  vi  kan  vise,  at  vi  tror  på 
Kristus.  1 1878  foreslog  Aurelia  Spencer  Rogers,  at  bør- 
nene samledes  en  gang  om  ugen  for  at  lære  mere  om 
Frelseren  og  om,  hvordan  man  bliver  gode  forbilleder 
for  de  troende.  Præsident  John  Taylor,  som  dengang  var 
præsident  for  Kirken,  godkendte  denne  idé.  Og  så  blev 
den  første  Primary  organiseret. 

Nu,  125  år  senere,  opfordrer  søster  Coleen  K. 
Menlove,  som  er  hovedpræsidentinde  for  Primary,  børn 
til  at  »efterleve  evangeliet  og  modtage  ...  et  vidnesbyrd« 


(»A  Testimony  Makes  Me  Feel  Happy  Inside«,  Primary 
åbenthus,  april  2002,  s.  8). 

Når  man  vælger  det  rette  og  følger  Frelseren,  er  man 
et  forbillede  for  de  troende. 

Forslag  til  fællestid 

1.  Gennemgå  L&P  107:4  med  børnene  og  hjælp  dem  til  at  for- 
stå, hvordan  navne  udtrykker  respekt  for  Guddommen  og  for- 
klarer forskellige  sider  af  Frelserens  mission.  Skriv  følgende 
henvisninger  på  tavlen:  fob  19:25  (»løser«);  Es  9:6  (»Underfuld 
Rådgiver,  Vældig  Gud,  Evigheds  Fader,  Freds  Fyrste«);  Luk  2:11 
(»Frelser,  Kristus,  Herren«);  f oh  1:29  (»Guds  Lam«);  f oh  1:49 
(»Israels  konge«);  f oh  10:14  (»den  gode  hyrde«);  Ab  1:8  (»Alfa  og 
Omega,  begyndelsen  og  enden«,  »Herren«,  »Almægtig«).  Lad  bør- 
nenefinde og  skrive  navnene  på  Guddommen  udfor  henvis- 
ningen. Tal  om,  hvad  det  betyder  ikke  at  misbruge  Herrens 
navn.  Hjælp  børnene  med  at  lære  2  Mos  20: 7  udenad.  Del  dem 
op  i  små  grupper.  Skriv  skriftstedet  på  et  stykke  papir  til  hver 
gruppe,  og  klip  så  papiret  i  stykker.  Lad  hver  gruppe  samle 
skriftstedet. 

2.  Hjælp  børnene  med  at  forstå,  at  vi  ærer  Jesus  Kristus  ved  at 
tænke  på  ham  under  nadveren.  Brug  Luk  22:19-20;  L&P  20:77,  79  og 
et  billede  af  den  sidste  nadver  til  at  drøfte  begivenhederne  ved  den 
sidste  nadver.  Hvad  skal  nadverens  brød  og  vand  minde  os  om?  (At 
Frelseren  ofrede  sit  kød  og  blod).  Hvad  lover  vi?  (At påtage  os  hans 
navn,  altid  at  erindre  ham  og  holde  hans  befalinger).  Hvad  lover 
han  os?  (Sin  And,  når  vi  vælger  dette  rette).  Tal  om  måder,  hvorpå  vi 
kan  koncentrere  vore  tanker  om  Frelseren  under  nadveren.  Tag 
børnene  med  ned  at  se  det  sted,  hvor  nadveren  forberedes  og  velsig- 
nes og  bed  unge  mænd  fra  Det  Aronske  Præstedømme  om  at  for- 
klare betydningen  af  at  forberede,  velsigne  og  omdele  nadveren. 
Syng  sange  eller  salmer  om  nadveren.  • 

Tempel  kort 


I  hele  2003  indeholder  Lille  Liahona  tempelkort.  Tag  tempelkor- 
tene ud  afbladet,  lim  dem  på  karton  og  klip  dem  ud.  Du  kan  samle 
på  kortene,  så  de  kan  minde  dig  om  templets  betydning. 


Templet  i  Colombia 
i  South  Carolina 

Indviet  den  16.  oktober  1999 
af  præsident  Gordon  B.  Hinckley 


Templet  i  Regina 
i  Saskatchewan 

Indviet  den  14.  november  1999 
af  præsident  Boyd  K.  Packer 


Templet  i  Raleigh 
i  North  Carolina 

Indviet  den  18.  december  1999 
af  præsident  Gordon  B.  Hinckley 


Templet  i  Detroit 
i  Michigan 

Indviet  den  23.  oktober  1999 
af  præsident  Gordon  B.  Hinckley 


Templet  i  Billings 
i  Montana 

Indviet  den  20.  november  1999 
af  præsident  Gordon  B.  Hinckley 


Templet  i  St.  Paul 
i  Minnesota 

Indviet  den  9.  januar  2000 

af  præsident  Gordon  B.  Hinckley 


Templet  i  Halifax 
i  Nova  Scotia 

Indviet  den  14.  november  1999 
af  præsident  Gordon  B.  Hinckley 


Templet 
i  Alberta 


Indviet  den  11.  december  1999 
af  præsident  Gordon  B.  Hinckley 


Templet  i  Kona 
i  Hawaii 

Indviet  den  23.  januar  2000 

af  præsident  Gordon  B.  Hinckley 

NYE    VENNER 


-r/^  HOI  HOOKi 

»ffRA  HONGKONG i      " 


EMILY  CHIEN  OG  TIFFANY  E.  LEWIS 


Som  meget  lille 
elskede  Tam  Hoi 
Hoon  at  klatre.  Han 
klatrede  op  i  gadelygter  og 
sågar  palmetræer  med  de 
bare  næver!  Hans  yndlingsfag 
i  forskolen  var  gymnastik.  Den 
gang  boede  familien  Tam  i  Hawaii, 
hvor  bror  Tam  læste  ved  universitetet. 

Da  Hoi  Hoons  familie  flyttede  tilbage  til 
Hongkong,  blev  han  medlem  af  Hongkongs 
amatøridtrætsforbund.  Efter  at  være  blevet 
medlem  vandt  han  Hongkongs  gymnastik- 
turnering 2001.  Hoi  Hoon,  der  nu  er  ti  år 
og  medlem  af  Aberdeen  Ward  i  Hongkong 
Island  Stav,  viser  et  godt  eksempel  gennem 
sin  idræt  og  sin  tro. 

Selv  om  Hoi  Hoon  synes,  at  idræt  er  sjov, 
kræver  den  også  en  hård  indsats.  Hver  tirs- 
dag, onsdag,  torsdag  og  lørdag  følger  hans 
forældre  ham  til  træning,  og  togrejsen  tager 
halvanden  time  hver  vej.  Træningen  varer 
to  eller  tre  timer.  Det  tager  Hoi  Hoon  en 
måned  eller  to  at  lære  en  ny  gymnastisk 
øvelse,  for  han  skal  øve  den  mere  end  500 
gange,  før  han  kan  den  perfekt!  Men  Hoi 
Hoon  holder  af  de  børn,  som  han  træner 


sammen  med,  og  han  elsker  at  optræde. 
Han  bliver  glad,  når  han  hører  publikum 
klappe  og  juble. 

Hoi  Hoons  yndlingsøvelse  er  den  baglæn: 
saltomortale.  Han  kan  udføre  en  saltomor- 
tale med  to  skruer,  inden  han  lander!  Nogle 
af  de  øvelser,  han  udfører,  kræver  mod. 

Til  højre:  Hoi  Hoon  træner  hårdt,  og  somme 
tider  vinder  han!  Herover:  Hoi  Hoon  sammen 
med  sin  storebror  Kwan  Lam  (til  venstre)  og  sin 
træner  Chen  Yu  Tien  (til  højre). 

Herover:  Familien 
Tam  fejrer  Hoi  Hoons 
og  Kwan  Lams  fød- 
selsdage. Til  højre: 
Hoi  Hoon  og  en  af 
trænerne. 


Inden  for  den  kinesiske  kultur  giver 
forældre  deres  børn  navne,  som  har  en 
særlig  betydning.  Det  gælder  også  navnet 
Hoi  Hoon.  Hoi  betyder  »havet«,  og  Hoon 
betyder  »stort  og  vidtstrakt«.  Hoi  Hoon 
fik  dette  særlige  navn,  fordi  hans  far  gerne 
vil  have,  at  han  bliver  et  forstående  men- 
neske, hvis  evne  til  at  holde  af  og  tilgive 
andre  skulle  være  vidtstrakt  og  dyb  som 
havet. 

Hoi  Hoon  arbejder  godt  sammen  med 
andre,  så  det  er  et  passende  navn  til  ham. 
Til  gymnastik  har  han  specialiseret  sig  i  fire- 
mandshold,  så  han  optræder  sammen  med 
tre  andre  drenge.  Hans  træner  valgte  ham 
til  denne  disciplin,  fordi  det  kræver  et  sær- 
ligt samarbejde  mellem  gymnaster  af  for- 
skellig alder. 

Hoi  Hoon  er  det  mellemste  af  tre  børn 
i  familien  Tam.  Hans  bror,  Kwan  Lam  på 
12  år,  kan  lide  at  spille  klaver,  synge  og 


svømme.  Hans  søster,  Hiu  Yau  på  fire,  kan 
lide  at  danse  og  læse  eventyr.  »Vi  er 
taknemlige  for  at  have  tre  sunde  og  dejlige 
børn,«  siger  søster  Tam.  »De  er  hver  især 
meget  specielle.« 

Familien  Tams  børn  er  dygtige  elever,  og 
hele  familien  har  travlt  med  lektier  hele 
ugen.  Når  de  har  fri,  holder  familien  af  at  gå 
på  legepladsen  eller  cykle  i  nærheden  af 
deres  hjem. 

Hoi  Hoon  elsker  at  komme  i  Primary, 
og  han  stræber  efter  at  være  lydig  mod 
det,  han  lærer  i  klassen.  Hans  yndlings- 
sang er  »Jeg  er  Guds  kære  barn«.  Som 
barn  af  vor  himmelske  Fader  tror  Hoi 
Hoon  på,  at  han  skal  være  et  godt  eksem- 
pel og  holde  budene. 

I  juli  2001  blev  Hoi  Hoon  af  Hongkongs 
regering  indbudt  til  at  deltage  sammen  med 
andre  fremtrædende  gymnaster  i  De  Kine- 
siske Gymnasters  Guldmedaljeopvisning. 

Hoi  Hoon,  som  dengang  var  otte  år,  var 
yngste  deltager. 

Alle  gymnasterne  blev  bedt  om  at  del- 
tage i  en  generalprøve  søndagen  før 
opvisningen.  Familien  Tam  ved,  at  det  er 
vigtigt  at  holde  sabbatten  hellig,  så  bror 
Tam  fortalte  Hoi  Hoons  træner,  at  Hoi 
Hoon  kunne  deltage  i  alle  de  andre  træ- 
ningslektioner,  men  ikke  den  sidste  gene- 
ralprøve om  søndagen.  Trænerne  og  de 
forskellige  arrangører  blev  vrede  og  over- 
vejede at  udskifte  Hoi  Hoon  med  en 
anden  dreng.  Familien  Tam  ville  ikke  give 
sig,  men  i  deres  familiebønner  hver  aften 
bad  de  om,  at  Hoi  Hoon  måtte  få  lov  at 
optræde.  Til  sidst  gav  arrangørerne  ham 
lov  til  at  være  med.  Selv  uden  den  ekstra 
træning  klarede  Hoi  Hoon  hver  eneste 
øvelse  perfekt.  »Jeg  ved,  at  det  er  vigtigt 
at  adlyde  Herren,«  siger  Hoi  Hoon. 

Hoi  Hoons  træner,  Chen  Yu  Tien,  siger, 
at  der  er  flere  ting,  som  gør  Hoi  Hoon  til 
en  god  gymnast:  »Han  er  villig  til  at  træne 
meget  og  holde  ud.  Hans  arme  er  stærke 
og  muskuløse,  og  han  er  begejstret.«  Men 
han  siger,  at  det,  der  gør  Hoi  Hoon  så 
fremragende  inden  for  gymnastik  og  alt 
andet,  er  den  kærlighed  og  støtte,  han  får 
fra  sin  familie. 

Det  er  Hoi  Hoon  enig  i.  »Jeg  ved,  at  far 
og  mor  elsker  mig  meget,  meget  højt.  Og 
de  beder  også  for  mig,«  siger  han.  Og  med 
den  viden  kan  han  næsten  ikke  undgå  at 
leve  op  til  sit  navn  -  i  sin  familie,  inden  for 
sin  sport  og  i  sit  liv.  • 


Emily  Chien  er  medlem  af  Taipei  2.  Ward  i  Taipei 
Centralstav  i  Taiwan.  Tiffany  E.  Lewis  er  medlem  af 
Miami  Shores  Ward  i  Fort  Lauderdale  Stav  i  Florida. 

HISTORIER  FRA  DET  NYE  TESTAMENTE 


SIMON 

OG 

PRÆSTE- 
DØMMET 


Mange  mennesker  i  Samaria  hørte  evangeliet,  troede 
på  det  og  blev  døbt.  Men  de  havde  ikke  modtaget 
Helligånden. 

ApG  8:5,  12-16 


Peter  og  Johannes  rejste  til  Samaria.  De  lagde  hænderne  på  folk  og  overdrog  dem  Helligånden. 


ApG  8:14-17 

En  mand  ved  navn  Simon  så  Peter  og  Johannes  overdrage  folk  Helligånden,  og  Simon  vidste,  at  de  to  apostle  havde 
præstedømmets  magt.  Han  ville  også  gerne  have  præstedømmets  magt. 

ApG8:9,  18-19 


Han  spurgte  dem,  om  han  kunne  købe  denne  magt.  Peter  fortalte  Simon,  at  man  ikke  kan  købe  præstedømmet,  men  at 
Gud  kun  giver  det  til  retfærdige  mænd.  Peter  vidste,  at  Simon  ikke  var  retfærdig,  så  han  sagde,  at  han  skulle  omvende  sig. 

ApG  8:18-24 

HISTORIER  FRA  DET  NYE  TESTAMENTE 


PETER 


TABITHA 
TIL  LIVE 


Der  var  en  god  kvinde  ved  navn  Tabitha,  som  boede  i 
byen  Joppe.  Hun  troede  på  Jesus  Kristus.  Hun  hjalp 
mange  mennesker  og  gjorde  mange  gode  gerninger. 

ApG9:36 


En  dag  blev  hun  syg  og  døde. 


ApG967 


Hendes  venner  bad  Peter  om  at  komme.  Han  bad 
Tabithas  venner  om  at  forlade  værelset. 

ApG  9:38-40 


12 


»  ■ 


Han  knælede  ned  og  bad,  og  så  bad  han  hende  rejse  sig  op.  Hun  åbnede  øjnene,  fik  øje  på  Peter  og  satte  sig  op. 


ApG9:40 


Peter  hjalp  hende  op.  Så  kom  hendes  venner  ind  i  værelset  og  så,  at  hun  levede.  Peter  havde  brugt  præstedømmets  magt 
og  myndighed,  som  Jesus  havde  givet  ham,  til  at  udføre  det  mirakel  at  vække  Tabitha  til  live.  Mange  mennesker  i  Joppe 
begyndte  at  tro  på  Jesus  Kristus,  da  de  hørte,  hvad  der  var  sket  med  Tabitha. 

ÅpG  9A1-42 

»Hvor  du  i  verden  end  bor,  så  kom  dog  med  mig  til 
Primary«  (Children's  Songbook,  s.  255). 


CHRISTINE  RAPPLEYE 

Kan  du  huske  din  første  dag  i 
Primary?  Det  var  sikkert  en 
søndag,  hvor  dine  forældre  var 
i  søndagsskolen,  til  Hjælpeforenings- 
eller  præstedømmemøde.  Hvor  gam- 
mel var  du?  Hvor  blev  Primary 
afholdt?  Hvad  lærte  du?  Sang  du 
sange  og  hørte  en  lektion? 

Den  allerførste  Primary  blev 
afholdt  i  Farmington  i  Utah,  den 
25.  august  1878.  Søster  Aurelia 
Spencer  Rogers  ville  gerne  lære 
drengene,  hvordan  de  skulle 
opføre  sig  for  at  blive  gode  mænd. 
Hun  talte  med  søster  Eliza  R. 
Snow,  hovedpræsidentinden  for 
Hjælpeforeningen,  om  at  oprette 


Primary  i  hendes  ward.  Søster 
Snow  fik  tilladelse  af  Kirkens  præ- 
sident John  Taylor,  så  søster 
Rogers  kunne  afholde  den  første 
Primary.  De  besluttede,  at  pigerne 
også  skulle  være  med. 

Nogle  få  dage  før  det  første  møde 
besøgte  søster  Rogers  og  hendes 
rådgivere  hver  eneste  familie  i  deres 
ward  for  at  indbyde  alle  børn  i  alde- 
ren fire  til  fjorten  til  Primary.  Der  var 
115  drenge  og  100  piger  -  det  var 
mange  børn! 

Den  første  dag  kom  der  224 
børn.  Lederne  lærte  dem  sange  og 
digte,  fortalte  bibelhistorier  og 
underviste  dem  i  god  opførsel. 


Nogle  drenge  var  gået  ind  i  haver, 
som  ikke  tilhørte  dem,  og  nogle 
piger  havde  det  med  at  hægte  sig 
fast  på  kørende  hestevogne.  Prima- 
rylederne fortalte  dem,  at  den  slags 
var  forkert  eller  farligt. 

Efter  det  første  møde  organise- 
rede søster  Eliza  R.  Snow  Primary  i 
flere  byer.  Mange  mødtes  i  små  sko- 
lestuer eller  i  wardsbygningerne. 
Nogle  havde  50-60  børn,  mens 
andre  havde  flere  end  100.  Tænk 
hvis  I  havde  så  mange  børn  i  din 
primaryklasse! 

I  de  første  år  fremstillede  nogle 
Primary-foreninger  håndskrevne  avi- 
ser, nogle  oprettede  orkestre,  mens 
andre  arrangerede  velgørenheds- 
markeder.  De  penge,  som  de  tjente, 
gik  til  trængende  børn  og  andre 
medlemmer  af  Kirken  og  til  møbler 
til  templerne. 


o 
o 


s 


Otti 


LU  \J 


m  s. 
G£ 

..QC 

II 
51 

zo 

>o 
zu 

55 


Senere  grundlagde  Primary  et 
hospital,  udgav  et  tidsskrift  og  stod 
for  et  radio-  og  et  fjernsynsprogram. 

I  årenes  løb  er  Primary  blevet 
oprettet  i  mange  egne  af  verden. 
Nogle  steder  organiserede  man 
hjemmeprimary  fordi  wardets  eller 
grenens  medlemmer  boede  for 
langt  fra  hinanden  til  at  de  kunne 
mødes  i  kirken  i  løbet  af  ugen. 

I  begyndelsen  af  1900-tallet  blev 
Primary  opdelt  i  klasser  efter 


alderstrin,  og  der  blev  udar- 
bejdet lektioner  til  hver  gruppe. 
Senere  begyndte  drenge  og  piger 
i  12-14  års  alderen  at  deltage  i 
GUF.  Og  der  fulgte  andre  foran- 
dringer. Nu  afholdes  Primary  om 
søndagen. 

I  dag  deltager  millioner  af  børn 
over  hele  kloden  i  Primary.  Og  du 
er  en  del  af  den  organisation,  som 
begyndte  for  125  år  siden  med  en 
primaryklasse  i  Utah.  • 


Derfor  holder  jeg  af  Primary 


Jeg  kan  lide  at  høre  histo- 
rier om  andre  primarybørn 
som  jeg.  Jeg  har  lært  at 
holde  sabbatten  hellig  og 
gøre  det  rette  om  søndagen. 


1  Primary  er  så  sjovt  og  åndeligt, 
især  når  vi  synger  sange  med 
sjælen  og  ikke  kun  med  vores 
stemme.  Det,  jeg  bedst  kan  lide  i 
Primary,  er,  at  vi  har  nogle  dejlige 
ledere.  Jeg  har  lært  meget,  især  at 
være  venlig  mod  andre.  Jeg  tror  ikke, 
at  jeg  ville  være  blevet,  sådan  som  jeg 
er  nu,  hvis  det  ikke  havde  været  for 
Primary. 

Rochelle  Leavitf  på  11  er  medlem  af  Granife 
Hills  Ward  i  El  Cajon  Stav  i  Californien. 

Jeg  elsker  at  tegne  og 
skrive  i  Primary.  Jeg  kan 
også  godt  lide  de  billeder, 
som  min  lærer  viser  mig. 

Jeg  lærer  at  være  god  mod  andre  og 

mod  min  familie. 


I  Primary  hører  vi  om 
Jesus,  som  er  vores  ven, 
om  templer,  om  at  høre 
efter  mor  og  far,  og  om  at 

vælge  det  rette.  Nogle  gange  er  det 

svært,  men  Jesus  hjælper  mig,  når  jeg 

beder  om  hjælp. 

Naomi  Mesotten  på  syv  år  er  medlem  af  Leuven 

Gren  i  Antwerpen  Stav  i  Belgien. 

Jeg  elsker  mine  lærere  og 
mine  venner  i  Primary. 
Det,  jeg  bedst  kan  lide,  er 
at  holde  tale  eller  bede 
bøn.  Jeg  har  lært,  at  Jesus  døde  for 
mig,  fordi  han  elsker  mig. 
Brooke  Peterson  på  fire  år  er  medlem  af  Spring- 
field 3.  Ward  i  Springfield  Syd  Stav  i  Missouri.  © 


f     Jacob  Kelly  på  syv  år  er  medlem  af  Baulkham  Hills 

Petero  Bola  på  otte  år  er  medlem  af  Toga  Gren 

l      Ward  i  Greenwich  Stav  i  Sydney  i  Australien. 

i  Nausori  Stav  i  Fiji. 

Makiah  Barnhart  på  seks  år  er 

medlem  af  Williamsport  Ward  i 

;     Penka  Petkova  på  ti  er  medlem  af  Geo  Milev 

Williamsport  Stav  i  Pennsylvania. 

j      Gren  i  Sofia  Distrikt  i  Bulgarien. 

terne  og  tegne  billeder  af 

bøn,  skal  vi  lukke  øjnene  og  folde 

lesus.  Jeg  har  lært,  at  jeg  ikke 

vores  arme  og  bøje  vores  hoved,  og 

skal  spise  eller  drikke  noget,  som 

så  får  vi  velsignelser. 

Iran  skade  mig. 

;     Brandon  Checketts  på  seks  år  er  medlem  af 

c.ddy  Emanuel  Castillo  på  1 1  år  er  medlem  \ 

j     North  Logan  1 1 .  Ward  i  Green  Canyon  Stav              i 

if  Comalapa  Gren  i  Chimaltenango  Stav 

!     /  North  Logan  i  Utah. 

Guatemala. 

BESØGSLÆRERINDEBUDSKABET 


Bered  dig  på  at  være 
stærk  i  trængsler 


Udvælg  under  bøn  skriftsteder 
og  lærdomme  fra  dette  bud- 
skab, der  svarer  til  de  behov, 
som  de  søstre,  du  besøger,  har.  For- 
tæl om  dine  egne  erfaringer  og  vid- 
nesbyrd. Indbyd  dem,  du  underviser, 
til  at  gøre  det  samme. 

Helet  man  5:12:  »...  det  er  på  vor 
Forløsers  klippe,  på  Kristus,  Guds 
Søn,  I  må  bygge  jeres  grundvold,  så 
at  når  djævelen  sender  sine  mæg- 
tige vinde  ...  at  det  da  ingen  magt 
skal  få  over  jer  til  at  drage  jer  ned  i 
elendighedens  og  den  evige  pines 
afgrund.« 

Ældste  Joseph  B.  Wirthlin  fra  De 
Tolv  Apostles  Kvorum:  »Vor  himmel- 
ske Fader  ønsker  ikke,  at  vi  skal  være 
bange.  Han  ønsker  ikke,  at  vi  skal 
dvæle  over  vor  fortvivlelse.  Han  for- 
venter, at  vi  gør  os  rede,  at  vi  ruller 
ærmerne  op  og  overvinder  vore 
udfordringer. 

Denne  form  for  ånd  -  der  forener 
tro  og  hårdt  arbejde  -  er  den  ånd, 
som  vi  bør  udstråle,  mens  vi  søger 
ind  til  vores  livs  sikre  havn  ... 

Brug  jeres  opfindsomhed,  styrke 
og  kraft  til  at  løse  jeres  egne  udfor- 
dringer. Gør  alt,  hvad  I  kan,  og  så 
overlad  resten  til  Herren«  (»Find 
en  tryg  havn«,  Liahona,  juli  2000, 
s.  73). 

Ældste  Richard  G.  Scott  fra  De 
Tolv  Apostles  Kvorum:  »Jeres  tillid  til 


Herren  skal  være  stærkere  og  mere 
vedvarende  end  jeres  tillid  til  jeres 
egne  følelser  og  erfaringer. 

At  udøve  tro  er  at  stole  på,  at  Her- 
ren ved,  hvad  han  gør  med  jer,  og  at 
han  kan  udrette  det  til  jeres  evige 
gavn,  selv  om  I  ikke  kan  forstå,  hvor- 
dan det  er  muligt  for  ham.  Vi  er  som 
spædbørn  i  vores  forståelse  af  evige 
anliggender  og  deres  indvirkning  på 
os  her  i  jordelivet.  Men  til  tider  opfø- 
rer vi  os,  som  om  vi  vidste  alt!  Når  I 
gennemgår  prøvelser  i  hans  vise  hen- 
sigt, og  I  stoler  på  ham  og  udøver  tro 
på  ham,  hjælper  han  jer.  Den  støtte 
kommer  som  regel  skridt  for  skridt, 
en  smule  ad  gangen.  Mens  I  gennem- 
går hver  fase,  fortsætter  de  smerter 
og  vanskeligheder,  som  udspringer  af 
at  blive  lutret.  Hvis  alle  problemer 
blev  løst,  første  gang  I  bad  om  det, 
kunne  I  ikke  udvikle  jer«  (»Stol  på 
Herren«,  Stjernen,  januar 
1996,  s.  17). 


L&P  58:2:  »Velsignet  er  den,  som 
holder  mine  bud  ...  og  den,  der  er 
tro  i  trængsel.« 

Barbara  W.  Winder,  tidligere 
hovedpræsidentinde  for  Hjælpefor- 
eningen: »Vore  nutidige  profeter  har 
anvendt  lignelsen  om  de  ti  brudepi- 
ger på  os  og  forklaret,  at  forberedel- 
sens olie  samles  dråbe  for  dråbe  ved 
daglig  retskaffen  levevis. 

Regelmæssig  overværelse  af  nad- 
vermøder føjer  olie  til  vores  lampe. 
Det  samme  gør  faste,  bøn,  både  per- 
sonlige bønner  og  familiebønner, 
besøgsundervisning,  beherskelse 
af  legemlige  lyster,  undervisning  i 
evangeliske  principper,  pleje  og 
omsorg  og  opsyn  med  hinanden,  stu- 
dium afskrifterne  ...  At  holde  befa- 
lingerne og  følge  profeternes  ord  er 
nok  den  bedste  forberedelse,  som  vi 
kan  træffe  for  alt,  hvad  fremtiden 
bringer«  (»Bliv  et  beredt  folk«, 
Stjernen,  november  1988,  s.  88). 

•  Hvordan  kan  vi  øge  vores  tro 
på  Herren?  Hvordan  kan  den  tro 
styrke  os  i  vore  trængsler? 

•  Hvilke  handlinger  udspringer  af 
tillid  til  en  kærlig  himmelsk  Fader? 


ineforældre 
var  tilfredse 
\med  at  invitere 
missionærerne 
indenfor  barefor  at 
snakke  med  dem. 
Men  så  skete  der  en 
vidunderlig  foran- 
dring i  vores  familie 

DON  CARLOS  VIDAL 

april  1993  var  min  far  ved  at  købe  ind  i  en  lokal  butik  i 
den  lille  by  Realico  i  Argentina.  To  unge  mænd  kom  hen 
til  ham  og  spurgte,  om  de  måtte  besøge  hans  familie. 
Det  gav  min  far  dem  lov  til,  og  de  dukkede  snart  efter  op 
i  vores  hjem. 

Jeg  kan  stadig  høre  min  lillebror,  Sebastian,  komme 
løbende  ind  på  mit  værelse  og  ophidset  hvisket:  »Kom  og 
se!  Missionærerne  er  her!«  Vi  havde  set  dem  på  gaden  før, 
og  jeg  må  indrømme,  at  vi  havde  gjort  nar  ad  dem. 

Den  dag  fortalte  de  mine  forældre  om  Mormons  Bog. 
De  kiggede  ind  to  dage  senere,  og  til  deres  forbløffelse 
havde  min  mor  læst  hele  bogen  og  havde  skrevet  en  liste 
med  spørgsmål.  Missionærerne  var  meget  begejstrede, 
men  mine  forældre  var  mere  interesseret  i  at  være  venner 
med  ældsterne,  end  de  var  i  at  skifte  religion.  »Bare  snak, 
så  meget  I  vil,  men  I  vinder  ingen  proselytter  i  dette 
hjem,«  var  mine  forældres  første  reaktion  på  undervis- 
ningen. Men  missionærerne  blev  ved  med  at  undervise  os 
med  stor  tro  og  tålmodighed. 

En  kold  aften  tilbød  vi  at  køre  ældsterne  hjem  efter 
undervisningen.  På  vej  tilbage  til  vores  hus,  spurgte  jeg 
min  mor,  om  hun  virkelig  overvejede  at  blive  døbt  i 
denne  nye  kirke.  Hendes  svar  forbløffede  mig:  »Hvis  jeg 
finder  ud  af,  at  det  er  sandt,  så  bliver  jeg  døbt.«  Jeg 
indså,  at  jeg  også  selv  burde  finde  ud  af,  om  det  var 
sandt. 


Da  forpligtelsen  til  at  efterleve  visdomsordet  dukkede 
op  i  undervisningen,  troede  jeg,  at  det  hele  var  slut.  1 16  år 
havde  min  mor  prøvet  at  holde  op  med  at  ryge,  uden 
større  held,  og  min  far  drak  spiritus  ved  festlige  lejlighe- 
der. Jeg  mente  ikke,  at  vi  behøvede  at  ændre  livsstil  for  at 
stille  en  eller  anden  sær  religion  tilfreds.  Men  missionæ- 
rerne opfordrede  os  til  at  bede  om  at  få  at  vide,  om  evan- 
geliet var  blevet  gengivet,  og  om  Joseph  Smith  var  Guds 
profet.  Der  skete  et  mirakel,  idet  min  mor  var  i  stand  til  at 
lægge  cigaretterne  på  hylden.  Hun  vidste,  at  Gud  prøvede 
at  vise  hende,  at  Kirken  var  sand,  så  hun  blev  døbt. 

Jeg  blev  ved  med  at  læse  og  bede,  og  da  jeg  havde 
opnået  et  vidnesbyrd  om  Mormons  Bog,  trådte  jeg  ned  i 
dåbens  vande.  Nogle  få  uger  senere  traf  min  far  den  samme 
beslutning,  og  to  år  senere  fulgte  min  bror  efter.  Skønt  jeg 
kun  var  13  år  gammel,  da  jeg  blev  medlem  af  Kirken,  vidste 
jeg,  at  jeg  havde  fundet  alle  tiders  største  skat. 

Vi  blev  beseglet  som  en  evig  familie  i  templet  i  Buenos 
Aires  i  Argentina,  og  vi  har  erfaret  den  glæde,  som  evange- 
liet kan  bringe  os.  Når  jeg  ser  tilbage  på  det  hele,  kan  jeg 
se  Guds  Ånd  virke  i  vores  hjerte  og  hjælpe  os  med  at 
træde  ud  af  mørket  og  ind  i  lyset. 

Jeg  elsker  min  familie.  Jeg  elsker  evangeliet.  Jeg  elsker 
at  være  missionær.  Og  når  jeg  i  dag  banker  på  en  dør,  og 
folk  siger:  »Bare  snak,  så  meget  I  vil,  men  I  vinder  ingen 
proselytter  i  dette  hjem,«  så  smiler  jeg  og  beder  om,  at 

o 

Anden  må  røre  dem,  på  samme  måde  som  den  rørte  min 
familie  for  ti  år  siden.  ■ 

Don  Carlos  Vidal  er  fuldtidsmissionær  i  Eugene-missionen  i  Oregon. 

Min  første 


kirkekaldelse 


En  klasse  i  slægts- 
forskning, som  jeg  del- 
tog i  kort  efter  min  dåb, 
fik  Elias'  ånd  til  at 
brænde  endnu  klarere 
i  mig.  Jeg  begyndte  at 
udspørge  mine  bedste- 
forældre, at  udfylde 
familiegruppeskemaer, 
at  udfærdige  en  stam- 
tavle og  at  skrive  min 
slægtshistorie. 


ÆLDSTE  JOHN  A.  HARRIS 

Halvfjerdser-områdeautoritet 

Jeg  udviklede  en  varig  kærlig- 
hed til  slægtsforskning,  da  jeg 
fandt  mine  rødder  i  Kina,  Stor- 
britannien, Latinamerika  og 
Schweiz. 

Nogle  få  uger  efter  at  jeg  var  blevet 
døbt  som  16-årig,  kaldte  min  grens- 
præsident  mig  til  at  deltage  i  en 
slægtshistorisk  klasse.  Takket  være  den  enkle 
opgave  ændredes  hele  mit  liv. 

Eftersom  jeg  var  opvokset  i  Uruguay  med 
det  usædvanlige  efternavn  Harris  (som  jeg 
havde  fra  min  far,  der  var  britisk),  havde  jeg 
allerede  en  naturlig  interesse  for  min  slægts- 
historie på  grund  af  min  usædvanlige  bag- 
grund -  som  omfattede  forfædre  fra  Schweiz 
og  Kina,  såvel  som  fra  Storbritannien.  Klassen 
fik  Elias'  ånd  til  at  brænde  endnu  klarere  i 
mig.  Jeg  begyndte  at  udspørge  mine  bedste- 
forældre, at  udfylde  familiegruppeskemaer,  at 
udfærdige  en  stamtavle  og  at  skrive  min 
slægtshistorie.  Kort  efter  at  jeg  havde  fuldført 
klassen,  blev  jeg  kaldet  til  at  virke  som  under- 
viser i  slægtsforskning. 

I  løbet  af  de  næste  par  år  oplevede  jeg 
flere  gange  åndelig  vejledning,  mens  jeg 
arbejdede  med  min  slægtshistorie,  og  siden 
da  har  jeg  erfaret,  at  den  slags  oplevelser  er 


ganske  almindelige,  når  vi  udfører  dette  stor- 
slåede arbejde. 

Arkiverede  optegnelser  i  Uruguay 

En  af  de  mest  enestående  oplevelser  fandt 
sted,  da  jeg  var  19  år.  Jeg  blev  afløst  fra  min 
kaldelse  som  rådgiver  i  grenspræsidentskabet, 
så  jeg  kunne  tage  imod  kaldelsen  som  for- 
mand for  slægtsforskning  i  missionen.  Vi  for- 
beredte os  på  et  besøg  af  George  H.  Fudge  fra 
Kirkens  Genealogiske  Afdeling  i  Salt  Lake  City 
Han  håbede  på  at  kunne  mikrofilme  nogle  af 
Uruguays  kirkebogsoptegnelser  Jeg  blev  bedt 
om  at  hjælpe  med  at  få  det  hele  arrangeret. 

Den  aften  bad  jeg  inderligt  om  hjælp  til  at 
udføre  det,  som  jeg  var  blevet  bedt  om. 
Senere  lagde  jeg  mærke  til  en  avisoverskrift, 
som  lød:  »Slægtsforskning  i  Uruguay«.  Artik- 
len berettede  om  et  forestående  møde  for 
Uruguays  slægtsforskere.  Så  opdagede  jeg,  at 
avisen  var  flere  dage  gammel.  Mødet  havde 
allerede  været  afholdt,  men  jeg  besluttede 
mig  for  alligevel  at  besøge  den  adresse,  som 
stod  omtalt  i  artiklen. 

Den  aften,  som  jeg  havde  udset  til  mit 
besøg,  skulle  jeg  også  lede  en  ungdomsakti- 
vitet,  og  jeg  blev  nødt  til  at  blive  i  kirkebyg- 
ningen indtil  kl.  21.30.  Jeg  havde  ikke 
penge  til  busbilletten,  så  jeg  spadserede 
hen  til  det  sted,  hvor  mødet  var  blevet 
afholdt.  Da  jeg  ankom  til  adressen,  var 
klokken  blevet  mange.  Jeg  ringede  på 

SCHWEIZ 


KINA 


Ældste  Harris' 
slægtshistorie 
omfatter  for- 
fædre fra 
Schweiz,  Kina 
og  Storbritannien.  Fra  ven- 
stre: Det  kinesiske  genera- 
tionsdigt;  schweiziske 


slægtninge;  de  schweiziske 
forfædres  grave  i  Callao  i 
Peru;  ældste  Harris'  bedste- 
fars kusine,  Elsa  Hauyon;  hans 
bedstefar  og  bedstemor  på 
deres  bryllupsdag;  og  hans 
oldefar  med  familien  i  Kina. 


og  håbede  på  det  bedste.  Og  kort  efter  lukkede  en 
herre  op. 

Jeg  præsenterede  mig,  og  manden  inviterede  mig  velvil- 
ligt indenfor.  Det  næste,  han  sagde,  kom  helt  bag  på  mig: 
»Det  var  godt,  du  kom  så  sent,  for  jeg  er  lige  kommet.  Hvis 
du  var  kommet  nogle  minutter  tidligere,  havde  du  fundet 
et  tomt  hus.«  Jeg  erfarede  nu,  at  han  var  med  i  den  eneste 
gruppe  af  slægtsforskere  i  Uruguay.  Jeg  fik  også  at  vide,  at 
avisen  havde  trykt  artiklen  om  mødet,  selv  om  man  havde 
frabedt  sig  det. 

Jeg  fik  arrangeret  et  møde  mellem  bror  Fudge  og  denne 
gruppe  af  fremtrædende  slægtsforskere.  De  åbnede  arki- 
verne for  ham.  På  hans  anmodning  blev  nogle  af  de  slægts- 
historiske  optegnelser  i  Uruguay  mikrofilmet.  Jeg  tror,  at 
det  var  de  første  optegnelser,  som  Kirken  mikrofilmede  i 
Uruguay. 

Et  kinesisk  digt  om  generationer 

En  anden  betydningsfuld  begivenhed  fandt  sted  nogle 
få  år  senere,  da  jeg  var  kaldet  til  at  tjene  som  missionær  i 
Peru.  Min  bedstefar,  som  ikke  var  religiøs,  men  som  var  det 


menneske,  jeg  respekterede  mest,  ønskede  ikke,  at  jeg  skulle 
tage  af  sted.  Jeg  tilhørte  en  kinesisk  familie,  og  min  bedste- 
far var  dens  patriark.  På  en  måde  var  familien  vores  religion, 
og  det  lå  i  vores  moralkodeks  at  adlyde  og  ære  familiens 
ældste.  I  flere  uger  talte  min  bedstefar  ikke  til  mig,  fordi  jeg 
havde  besluttet  at  tage  på  mission.  En  uge  før  jeg  skulle 
rejse,  gav  han  mig  en  gave.  Han  gav  mig  den  barberkniv,  jeg 
brugte  på  min  mission  -  en  barberkniv,  som  jeg  har  den  dag 
i  dag.  Han  var  en  kærlig  mand.  For  at  få  ham  venligere  stemt 
over  for  min  mission  fortalte  jeg  ham,  at  jeg  ville  gøre,  hvad 
jeg  kunne  for  at  finde  hans  slægtninge,  som  boede  i  Peru. 
I  løbet  af  de  første  tre  måneder  af  min  mission  traf  jeg 
Guillermo  »Willy«  Hauyon,  min  bedstefars  nevø.  Jeg  fortalte 
Guillermo,  at  jeg  havde  hørt,  at  der  fandtes  et  kinesisk  digt 
i  familien,  hvorfra  hver  generation  tog  et  ord,  som  de  flet- 
tede ind  i  deres  navne.  Til  min  store  overraskelse  fandt  han 
digtet  frem  og  kopierede  det  til  mig.  Da  jeg  vendte  tilbage 
til  Uruguay  efter  min  mission,  bad  jeg  min  bedstefar  om  at 
transskribere  digtet  i  sin  egen  håndskrift.  I  dag  er  det  et 
dyrebart  minde  om  min  bedstefar  og  min  arv.  Digtet  inde- 
holder 48  kinesiske  tegn,  og  det  benyttes  til  at  holde  styr 

på  generationerne.  Det  har  siden  vist 
sig  at  være  en  uvurderlig  hjælp  til  at 
fastslå  familieforhold. 

Nogle  måneder  efter  at  jeg  havde 
fundet  digtet  -  mens  jeg  gjorde  tjeneste 
på  missionskontoret  -  rejste  jeg  til 
Trujillo  i  Peru.  Der  traf  jeg  Elsa  Hauyon, 
som  dengang  var  82  år  gammel.  Hun 
viste  sig  at  være  min  bedstefars  kusine. 
Hun  er  den  eneste  af  de  slægtninge,  jeg 
har  kendt,  som  voksede  op  sammen 
med  ham  i  Kina.  Jeg  tilbragte  timer  med 
at  tale  med  hende  og  nedskrive  navne 
på  min  bedstefars  brødre  og  søstre.  Jeg 
erfarede,  at  der  var  13  søskende,  og 
ikke  kun  de  fire,  som  min  bedstefar 
talte  om.  Med  Elsas  hjælp  fik  jeg  også 
sporet  vores  familie  tilbage  til  grund- 
læggeren af  min  bedstefars  fødeby. 

Schweiziske  forfædre  i  Peru 

Endnu  en  hellig  slægtshistorisk  begi- 
venhed fandt  sted,  mens  jeg  tjente  som 
missionær.  Da  jeg  ankom  til  Peru,  blev 
jeg  sendt  til  Callao,  som  er  Limas  hav- 
neby. Det  var  ganske  enestående,  for 
skønt  jeg  ikke  vidste  det  på  daværende 
tidspunkt,  så  fandtes  mine  schweiziske 
forfædres  grave  i  den  by.  En  slægtning 
fortalte  mig  senere  om  gravene,  men 
jeg  nåede  ikke  at  finde  dem,  før  jeg 
blev  forflyttet  til  en  anden  by 

Men  jeg  tror,  at  Herren 
ønskede,  at  jeg  skulle  finde  mine 
forfædre.  Selv  om  missionærer 
meget  sjældent  får  lov  at  tjene  i 
den  samme  gren  to  gange,  så 
skete  det  for  mig.  Næsten  et  år 
senere  vendte  jeg  tilbage  til  Callao, 
og  denne  gang  opdagede  jeg,  at 
der  var  to  kirkegårde,  som  lå  i  nær- 
heden af  hinanden.  På  den  ene  lå 
mine  forfædre  fra  familien  Schlupp 
begravet,  og  på  den  anden  blev 
slægtsoptegnelserne  (som  gik 


DEN  EGENTLIGE  ÅRSAG 

»Elias'  ånd  kom 
ikke  blot  for  at 
stimulere  vores 
søgen  efter  for- 
fædrene. Han 
satte  også  fami- 
lier i  stand  til  at  blive  knyttet 
sammenfor  al  evighed  hinsides 
dødelighedens  grænser.  Ja,  fak- 
tisk er  familiens  mulighed  for  at 
blive  beseglet  til  hinanden  for 
evigt  den  egentlige  årsag  til 
vores  slægtsforskning.  Herren 
har  gennem  profeten  Joseph 
Smith  sagt:  >...  disse  er  grund- 
sætninger med  hensyn  til  de 
levende  og  døde,  som  ikke  kan 
forbigås  i  ligegyldighed.  Thi 
deres  frelse  er  nødvendig  og 
væsentlig  for  vor  frelse  ...de  kan 
ikke  fuldkommes  uden  os,  ej  hel- 
ler kan  vi  fuldkommes  uden 
vore  døde<  [L&P  128:15].« 

Ældste  Russell  M.  Nelson  fra  De  Tolv 
Apostles  Kvorum,  »En  ny  høsttid«, 
Liahona,  juli  1998,  s.  34. 


tilbage  til  1820)  opbevaret.  Da  jeg 
granskede  optegnelserne,  fandt  jeg 
endelig  det,  jeg  søgte:  »Elizabeth 
Schlupp,  57  år,  begravet  den  16.  sep- 
tember 1875;  Ana  Maria  Schlupp 
Kruse,  66  år,  begravet  den  24.  januar 
1918.«  Jeg  havde  fundet  mine  schwei- 
ziske forfædre! 

Jeg  var  ellevild.  Endelig  kunne  jeg 
fuldføre  mit  fire-generationersskema. 
Af  alle  de  steder,  hvor  jeg  kunne  være 
blevet  kaldet  til  at  tjene,  havde  Herren 
kaldet  mig  ikke  bare  én,  men  to  gange 
til  Callao  -  det  sted,  hvor  jeg  kunne 
finde  mine  schweiziske  forfædre. 

Et  varigt  indtryk 

Alle  disse  vidunderlige  begivenhe- 
der fandt  sted  inden  for  seks  år  efter 
min  dåb.  Når  jeg  ser  tilbage  på  min 
ungdom,  bliver  jeg  klar  over,  hvor 
meget  mit  vidnesbyrd  om  Kirken  og 
dens  guddommelige  oprindelse  er  ble- 
vet styrket  takket  være  slægtsforskning 
og  Elias'  ånd.  Jeg  kan  i  sandhed  sige,  at 
jeg  adskillige  gange  har  fornemmet,  at 
Herren  har  vendt  mit  hjerte  til  mine 
forfædre.  Den  tone,  som  blev  slået  an 
af  min  grenspræsident,  der  var  inspire- 
ret til  at  få  mig  sat  i  gang  med  min 
slægtsforskning,  da  jeg  var  16,  vinder 
stadig  genklang  i  mit  hjertes  mest  hel- 
lige erindringer.  ■ 

Ældste  John  A.  Harris  er  halvfjerdser- 
områdeautoritet  i  området,  der  dækker 
det  sydlige  Utah. 

Med  uret  fra  venstre:  Ældste  Harris' 
bedstemor  i  en  kinesisk  folkedragt; 
en  schweizisk  forfaders  grav  står 
glemt  under  træerne  på  en 
protestantisk  kirkegård  i  den 
by,  hvor  ældste  Harris  indledte 
sin  missionstjeneste;  et  familie- 
billede af  kinesiske  slægtninge, 
deriblandt  Elsa  Hauyon. 

år  disse 
rødder 
breder  sig, 
vikler  de  sig  ind  i 
rodsystemerne  på 
træerne  af  deres 
egen  art.  Det  net  er 
hemmeligheden  bag 
deres  styrke. 


ÆLDSTE  RICHARD  H.  WINKEL 

De  halvfjerds 

Jeg  vil  gerne  fortælle  jer  om  et  smukt 
sted.  Den  nordcaliforniske  kyst  i  USA 
er  hjemsted  for  verdens  højeste  træer. 
En  spadseretur  gennem  en  urbevoksning  af 
amerikanske  kæmpefyrretræer  kan  være  en  af 
de  mest  overvældende  oplevelser,  som  man 
nogen  sinde  kan  få.  Disse  træer  bliver  nogle 
gange  over  2.000  år  gamle  og  kan  blive  over 
100  meter  høje.  Det  højeste  amerikanske 
kæmpefyrretræ  er  blevet  målt  til  at  være  113 
meter  højt.  Det  er  næsten  dobbelt  så  højt 
som  templet  i  Salt  Lake  City.  Kæmpefyrretræ- 
erne rager  højt  op  over  de  andre  nåletræer 
og  løvtræer,  som  vokser  omkring  dem  -  og 
bliver  således  »alle  levende  tings  Mount 
Everest«. 

»Thi  alt,  hvad  der  kommer  af  jorden  i 
dets  egen  årstid,  er  skabt  til  menneskers 
nytte  og  brug,  både  til  at  fryde  øjet  og 
glæde  hjertet. 


Ja,  til  føde  og  klæder,  til  smag  og  lugt,  til  at 
styrke  legemet  og  til  at  vederkvæge  sjælen. 

Og  det  har  behaget  Gud  at  give  alt  dette  til 
menneskene;  thi  derfor  er  det  blevet  skabt  til 
at  bruges  med  måde  og  ikke  i  overmål,  ej  hel- 
ler med  overdrivelse. 

Og  i  intet  fortørner  mennesket  Gud  mere, 
og  mod  ingen  er  hans  vrede  blusset  op  i 
større  grad  end  mod  dem,  der  ikke  anerken- 
der hans  hånd  i  alle  ting,  og  som  ikke  adlyder 
hans  befalinger«  (L&P  59:18-21). 

Slå  rødder 

Kæmpefyrretræerne  ved  kysten  er  virkelig 
herrer  over  deres  sfære  og  er  en  af  vor  him- 
melske Faders  yderst  udsøgte  skabelser.  De 
hersker  over  de  andre  træer  i  kraft  af  deres 
overvældende  højde  og  majestætiske  skønhed. 
Men  disse  tårnhøje  giganter  har  en  anden 
egenskab,  som  er  virkelig  bemærkelsesværdig 
og  i  nogen  grad  ukendt  for  de  fleste  af  os.  Selv 
om  de  bliver  op  til  ca.  100  meter  høje  og  kan 

veje  mere  end  460  ton,  har  disse  træer  et  meget  overfladisk 
rodsystem.  Deres  rødder  går  kun  1-2  meter  ned,  men  kan 
brede  sig  i  en  radius  på  over  100  meter.  Når  disse  rødder 
breder  sig,  vikler  de  sig  ind  i  rodsystemerne  på  træerne  af 
deres  egen  art  og  også  andre  træer.  Disse  sammenslyn- 
gende rødder  skaber  en  effekt  som  et  net.  De  fleste  ingeni- 
ører ville  sige,  at  med  dette  overfladiske  rodsystem  vil  det 
stadig  være  umuligt  at  holde  de  amerikanske  kæmpefyrre- 
træer intakte  og  beskyttet  mod  storm  og  oversvømmelser. 
Men  det  forbundne  rodsystem  er  hemmeligheden  bag 
deres  styrke  og  lærer  os  en  stor  lektie. 

Disse  prægtige  kæmper  kunne  ikke  klare  sig  alene. 
Uden  at  være  forbundet  til  andre  træer  i  nærheden  ville  de 
ikke  overleve. 

Nye  medlemmer  af  Jesu  Kristi  Kirke  af  Sidste  Dages 
Hellige  kan  heller  ikke  klare  sig  alene.  De  kan  virke  stærke 
i  sig  selv  ligesom  de  amerikanske  kæmpefyrretræer,  men 
de  har  lige  så  meget  brug  for  os,  som  vi  har  for  dem. 

Opbakket,  støttet  og  elsket 

De  har  brug  for  vores  kærlighed  og  støtte.  Om  vi  så  er 
klar  over  det  eller  ej,  så  rækker  de  ud  imod  os  ligesom 


rødderne  på  de  amerikanske  kæmpefyrretræer  gør  det 
mod  douglasgranen,  den  vestamerikanske  hemlock,  sitka- 
granen  såvel  som  andre  arter.  Vi  bør  række  ud  til  disse  nye 
medlemmer  og  støtte  dem  i  deres  vækst,  for  vi  er  virkelig 
deres  søskende.  Klarer  vi  os  ikke  alle  sammen  bedre,  når 
vi  bliver  støttet,  hjulpet  og  elsket  af  vores  familie  og  ven- 
ner? Selv  træer  klarer  sig  bedre,  når  de  vokser  tæt  sammen 
i  klynger.  De  bliver  højere,  mere  ranke,  stærkere  og  giver 
bedre  tømmer. 

Jeg  er  taknemlig  for  det  net  af  venskaber,  som  har 
næret  mig  gennem  mit  liv,  for  at  være  født  af  retskafne  for- 
ældre og  for  mine  søskende  og  øvrige  familie.  Jeg  er  især 
taknemmelig  for  min  hustrus  og  mine  børns  støtte.  Jeg 
føler  mig  meget  heldig  ved  at  have  haft  mange  gode  ven- 
ner gennem  årene,  både  i  og  uden  for  Kirken. 

Jeg  ved,  at  vi  har  en  god  og  klog  himmelsk  Fader  og 
aflægger  vidnesbyrd  om  hans  Søn  Jesus  Kristus  og  hans 
sonoffer,  som  berører  os  alle.  Jeg  aflægger  også  vidnesbyrd 
om,  at  Kirken  ledes  af  en  stor  profet  i  dag.  Jeg  beder  Her- 
ren om  at  velsigne  os  alle,  at  vi  må  føle  os  tættere  knyttet 
til  og  tage  os  mere  af  hinanden.  ■ 

Tilpasset  efter  en  tale  ved  oktoberkonferencen  1999- 

Jesu  Krisf/  disciple  har 
fået  befaling  om  at 
udvikle  og  øge  de 
åndelige  gaver.  Gud 
har  givet  dem. 

ÆLDSTE  RONALD  A.  RASBAND 

De  Halvfjerds 

Hvilke  forældre  har  ikke  kigget  ind  i 
et  nyfødt  spædbarns  øjne  og  i  for- 
undring spekuleret  på,  hvilken 
fremtid  der  ventede  barnet?  Hvilke  foræl- 
dre har  ikke  stillet  sig  selv  spørgsmålene: 
»Hvilket  liv  får  mit  barn?  I  hvilken  hensigt 
er  dette  barn  blevet  sendt  herned  på  jor- 
den nu?  Hvad  skal  jeg  som  forælder  gøre 
for  at  hjælpe  dette  spædbarn  med  at  leve 
op  til  de  hensigter?« 

Enhver  af  os  er  blevet  velsignet  med 
mange  fantastiske  evner,  og  et  af  formålene 
med  den  jordiske  tilværelse  er  at  udvikle  og 
forbedre  dem.  Det  forkyndte  Frelseren  så 
stærkt  i  sin  lignelse  om  talenterne.1 

Gode  og  tro  tjenere 

Få  dage  før  sin  korsfæstelse  tog  Jesus 
sine  disciple  med  ud  til  et  sted  på  Oliebjer- 
get, hvor  der  var  udsigt  over  byen  Jerusalem 
(se  Matt  24:1,  3),  og  der  holdt  han  sin  Olie- 
bjergsprædiken.  Denne  prædiken  findes  i 
Matthæus  24  og  25  (se  også  L&P  45:16-75; 
JS-M  1:5-55). 

De  fredfyldte  og  smukke  omgivelser  var 
fantastisk  velegnede  til,  at  Frelseren  kunne 
fortælle  sine  disciple  om  Jerusalems  ødelæg- 
gelse og  tegnene  på  hans  andet  komme.  Men 


de  ord,  han  sagde,  foruroli- 
gede disciplene.  Jesus  søgte 
at  berolige  dem  ved  at  sige: 
»Vær  ikke  bedrøvede,  thi  når 
alt  dette  sker,  skal  I  vide,  at 
de  forjættelser,  der  er  blevet 
givet  jer,  skal  blive  opfyldt« 
(L&P  45:35). 

Som  en  del  af  denne  prædiken 
kom  Jesus  med  flere  lignelser.  I 
profeten  Joseph  Smiths  inspire- 
rede oversættelse  af  Bibelen  gjorde 
profeten  det  klart,  at  disse  lignelser 
henviser  til  de  sidste  dage  (se  JSO 

Matt  25:1). 

Jesus  fortalte  historien  om  en 
herre,  som  gav  hver  af  sine  tre  tje- 
nere en  sum  penge.  Beløbene  var 
sat  efter  de  evner,  som  hver  af  tje- 
nerne tidligere  havde  vist  sig  i  besid- 
delse af.  Manden  rejste  bort  i 
længere  tid.  Da  han  vendte  til- 
bage, bad  han  hver  af  disse  tje- 
nere om  at  aflægge  rapport  om, 
hvad  han  havde  stillet  op  med  pengene. 

De  første  to  tjenere  afslørede,  at  de  havde 
fordoblet  hans  investering.  »Godt,  du  gode  og 
tro  tjener,  du  har  været  tro  i  det  små,  jeg  vil 
betro  dig  meget.  Gå  ind  til  din  herres  glæde!« 
lød  herrens  svar  (Matt  25:21;  se  også  vers  23). 

e,  der  opnår 
flere  talenter, 
skal  modtage 
endnu  flere  talenter  i 
overflod.  Men  de,  der 
ikke  opnår  andre 
talenter,  mister  selv 
de  talenter,  som  de 
oprindelig  havde. 


Den  sidste  tjener 

Så  trådte  den  tredje  tjener  skælvende  frem  for 
sin  herre,  Han  havde  allerede  hørt,  hvad  de  andre 
havde  sagt,  og  han  kunne  ikke  aflægge  en  lignende 
rapport.  »...  af  frygt  for  dig,«  sagde  tjeneren,  »gik 
jeg  hen  og  gemte  din  talent  i  jorden«  (Matt  25:25). 
Herren  blev  vred.  »Du  dårlige  og  dovne  tjener,« 
sagde  han.  Og  så  befalede  han:  »Tag  derfor  talenten 
fra  ham  og  giv  den  til  ham  med  de  ti«  (Matt  25: 
26,  28). 

Derefter  kom  Frelseren  med  udlægningen  af 
lignelsen:  De,  der  opnår  flere  talenter,  modtager 
endnu  flere  talenter  i  overflod.  Men  de,  der  ikke 
opnår  andre  talenter,  skal  sågar  miste  selv  de 
talenter,  de  oprindelig  havde  (se  Matt  25: 
28-29). 

At  opnå  andre  talenter 

Hvert  eneste  menneske  kommer  til 
jorden  som  et  enestående  væsen.  Visse 
tråde  kan  gå  igen  i  nogle  familier,  men 
enhver  af  os  udgør  sit  eget  specielle 
klæde.  Ældste  Bruce  R.  McConkie  (1915- 
1985)  fra  De  Tolv  Apostles  Kvorum 
skrev:  »Ethvert  menneske  er  i  dette  liv 
begavet  med  de  talenter  og  evner,  som 
vedkommendes  førjordiske  tilværelse 
gjorde  ham  eller  hende  fortjent  til. 
Nogle  har  ved  lydighed  mod  loven 
erhvervet  sig  et  talent  og  andre  et 
andet.«2 

Herren  har  gjort  det  klart,  at  det 
ikke  er  godt  nok  blot  at  vende  tilbage 
med  de  talenter,  han  har  givet  os.  Vi 
skal  udvikle  og  øge  vore  talenter.  Han 
har  lovet  os,  at  hvis  vi  forøger  vore  talenter,  modtager 
vi  evig  lykke. 

I  en  nutidig  åbenbaring  har  Herren  bekræftet  dette 
princip  i  denne  lignelse:  »Men  i  nogle  har  jeg  ikke 
behag;  thi ...  af  frygt  for  mennesker  skjuler  de  det  talent, 
som  jeg  har  givet  dem  ...  Du  skal  ikke  bortødsle  din  tid, 
ej  heller  skal  du  begrave  dit  talent,  så  ingen  bliver 
bekendt  dermed«  (L&P  60:2, 13). 


VI 


i  bør  oprigtigt 
stræbe  efter  at 
opdage  de  talenter, 
som  Herren  har  givet  os, 
og  så  benytte  dem  til  at 
opbygge  Guds  rige. 


Tre  principper 

Jeg  har  oplevet  det  som  en  udfordring  og  en  velsignelse 
af  omsætte  lærdomme  fra  lignelsen  om  talenterne  i  prak- 
sis. Følgende  principper  har  været  en  stor  hjælp  for  mig  i 
den  proces. 

Stræb  oprigtigt  efter  at  opdage  de  talenter,  som  Her- 
ren har  givet  dig.  De  talenter,  som  Gud  har  givet  os,  ses 
først  i  de  interesser,  vi  dyrker.  Hvis  du  spekulerer  på, 
hvilke  talenter  du  har,  så  skriv  en  liste  over  det,  du  hol- 
der af.  Nedfæld  alle  aktiviteter,  som  du  holder  af,  fra  alle 
aspekter  af  dit  liv  -  åndelige,  musikalske,  kunstneriske, 
uddannelsesmæssige,  sportslige  og  så  videre.  Studér  og 
overvej  din  patriarkalske  velsignelse  for  at  finde  hjælp 
og  inspiration.  Tal  med  familie,  gode  venner,  lærere  og 
ledere.  Andre  ser  ofte  noget  i  os,  som  vi  selv  har  svært 
ved  at  se. 

Jeg  husker  en  dejlig  primarylærerinde, 
som  ofte  bad  mig  om  at  læse  skriftsteder 
op  for  klassen.  Hun  sagde,  at  jeg  havde   jj 
en  god  læsestemme,  og  at  jeg  var  dygtig 
til  at  læse.  Det,  som  hun  sagde,  og  den 
måde,  hvorpå  hun  opmuntrede  mig,  ind- 
gød mig  selvtillid  og  fik  mig  til,  i  en 
meget  ung  alder,  at  erkende  et  talent  fra 
Herren. 

Som  19-årig  missionær  længtes  jeg 
efter  at  finde  ud  af,  om  jeg  var  blevet 
velsignet  med  nogle  nyttige  talenter, 
som  kunne  bruges  i  missione- 
ringen. Jeg  nærede  et  stærkt 
ønske  om  at  finde  ud  af,  hvor- 
dan jeg  kunne  udvikle  de 
gaver,  jeg  nu  engang  havde 
fået,  til  at  blive  en  mere 
effektiv  tjener  for  Her- 
ren. Da  jeg  studerede  skrifterne  og  min 
patriarkalske  velsignelse,  bad  inderligt 
og  havde  forskellige  missionærop- 
levelser, blev  jeg  gjort 
bekendt  med  flere  af 
mine  talenter. 

Brug  dine  talenter  til 
at  opbygge  Guds  rige.  De 

LAD  OS  TALE  OM  DET 

1 .  Vis  et  billede  af  dig  selv,  da  du  var  meget  yngre  og  bed  famili- 
ens medlemmer  om  at  gøre  det  samme.  Læs  sammen  de  to  første 
afsnit  af  denne  artikel  og  fortæl  om  nogle  af  de  evner,  du  har  udvik- 
let. Bed  de  andre  om  at  gøre  det  samme. 

2. 1  kan  skiftes  til  at  læse  passager  fra  det  andet,  tredje  og  fjerde 
afsnit  af  denne  artikel.  Fortæl  om  et  tidspunkt,  hvor  du  har  været 
bange  for  at  vise  et  talent  og  bed  de  andre  om  at  fortælle  om  lig- 
nende oplevelser.  Tal  om,  hvordan  vi  kan  overvinde  denne  frygt. 

3.  Lad  familiens  medlemmer  understrege  de  tre  principper,  som 
ældste  Rasband  taler  om  i  det  sidste  afsnit  af  denne  artikel.  Tal  om 
ideer  fra  denne  artikel,  som  kunne  hjælpe  dem  med  at  opdage  og 
udvikle  de  gaver,  som  Gud  har  givet  dem,  og  benytte  dem  til  at 
opbygge  Guds  rige.  Udtryk  taknemlighed  for  de  talenter,  som  Gud 
har  givet  dig. 


første,  som  vi  skal  hjælpe,  er  vores  familie.  Forældre  er  i 
den  enestående  og  magtfulde  position,  at  de  kan  opmun- 
tre og  støtte  deres  børn  i  at  udvikle  deres  talenter.  Vi  har 
også  mange  muligheder  for  at  hjælpe  andre  med  at  finde 
frem  til  deres  talenter.  Jeg  er  taknemlig  for  de  mange  men- 
nesker, som  har  hjulpet  mig  med  at  øge  mine  talenter.  Den 
succes,  som  dem,  vi  hjælper,  støtter,  underviser  og  opbyg- 
ger, opnår  i  deres  søgen  efter  deres  talenter,  kan  give  os 
stor  glæde  og  tilfredshed. 

Når  vi  koncentrerer  os  om  at  tjene  Frelseren,  kan  det 
hjælpe  os  til  at  træffe  kloge  beslutninger  i  dagligdagen. 
Dette  perspektiv  forbereder  os  til  at  gøre,  hvad  som  helst 
Herren  på  et  givent  tidspunkt  måtte  bede  os  om.  Præsi- 
dent Gordon  B.  Hinckley  er  et  levende  eksempel  på  den 
indstilling:  »Mine  talenter  er  måske  ikke  store,  men  jeg  kan 
benytte  dem  til  at  velsigne  andre.  Jeg  kan  være  en,  som  gør 
sit  arbejde  med  stolthed  ved  det,  som  kommer  fra  hans 
hånd  og  vilje.«3 

Anerkend  Guds  hånd  i  din  fremgang.  Vi  må  aldrig 
glemme  eller  holde  op  med  at  anerkende,  at  alle  talenter 
og  evner  kommer  fra  Gud.  Nogle  blev  givet  os  inden  vores 
fødsel,  mens  vi  har  tilegnet  os  andre  i  løbet  af  vores  udvik- 
ling. Men  i  begge  tilfælde  er  de  gaver  fra  en  gavmild  him- 
melsk Fader,  hvis  rige  velsignelser  også  er  de  midler, 
hvorved  vi  udvikler  vore  talenter  og  tilegner  os  andre.  Her- 
ren har  sagt:  »Og  i  intet  fortørner  mennesket  Gud  mere, 
og  mod  ingen  er  hans  vrede  blusset  op  i  større  grad  end 
mod  dem,  der  ikke  anerkender  hans  hånd  i  alle  ting«  (L&P 
59:21). 

Jeg  er  taknemlig  for  den  kundskab,  som  han  har  givet 
os  -  at  vi  er  hans  børn,  og  at  vi  skal  udvikle  og  øge  vore 
talenter  til  det  yderste.  Jeg  ved,  at  hvis  vi  yder  en  indsats  og 
gør  vores  bedste,  benytter  vores  talenter  til  at  velsigne 
andre  og  opbygge  Guds  rige,  bliver  vi  ført  tilbage  til  hans 
nærhed  og  hører  ham  sige:  »Godt,  du  gode  og  tro  tjener, 
du  har  været  tro  i  det  små,  jeg  vil  betro  dig  meget.  Gå  ind 
til  din  herres  glæde!«  (Matt  25:21).  ■ 

NOTER 

l.Det  græske  ord  for  talent  var  en  vægtenhed.  På  Det  Nye  Testamentes 
tid  var  en  talent  den  største  vægtenhed  (ca.  34  kg).  Den  blev  brugt  til 
at  måle  vægten  eller  værdien  af  ædle  metaller  som  guld  eller  sølv.  En 
talent  var  ikke  en  mønt,  men  en  sum  penge  (Se  Bibelens  ordforkla- 
ring under  Mønt  og  vægt). 

l.Doctrinal New  Testament  Commentary,  3  bind,  1966-1973,  1:688. 

3.»Articles  of  Belief«,  Bonneville  International  Corporation  Management 
Seminar,  10.  februar  1991- 

til  himmelfarten 

»I  skal  være  mine  vidner ...  lige  til  jordens  ende«  (ApG  1:8). 


Frelserens  ord  i  løbet  af 
dette  40  dages  virke 
blandt  hans  disciple  i 
Jerusalem  er  et  godt 
mønster  for  os. 


ÆLDSTE  D.  LEE  TOBLER 

De  Halvfjerds 

Da  Jesus  blev  taget  ned  fra  korset  og 
kærligt  gjort  klar  til  begravelse  i 
overensstemmelse  med  jødernes 
skikke,  ønskede  hans  disciple  at  beskytte 
hans  legeme  mod  indtrængen  eller  overlast. 
De  viklede  hans  legeme  ind  i  rent  linned,  og 
en  stor  sten  blev  rullet  for  gravens  åbning 
(se  Matt  27:57-60).  Tre  dage  senere  trådte 
Jesus  ud  af  graven  efter  at  have  sejret  over 
døden.  I  de  næste  40  dage  underviste  og 
betjente  han  sine  disciple  i  det,  der  må  have 
været  en  fantastisk  stærk  oplevelse,  og  han 
beredte  dem  på  sin  himmelfart. 

Frelserens  ord  fra  denne  40  dages  periode 
er  et  mønster  for  os,  når  vi  grunder  over,  at  han 
med  vished  skal  vende  tilbage  til  jorden  i  tri- 
umf. Herren  gav  mindst  tre  yderst  vigtige  bud- 
skaber til  sine  disciple  i  Jerusalem:  (1)  Hans 
opstandelse  var  en  kendsgerning,  og  alle  er 
arvinger  til  denne  vidunderlige  gave;  (2)  hans 
forsoning  var  fuldført,  men  vi  skal  opfylde  visse 
krav  for  at  fuldt  ud  at  få  del  i  dens  velsignelser; 
og  (3)  hans  disciple  blev  pålagt  det  ansvar 
at  bringe  hans  budskab  ud  til  hele  verden. 


Opstandelsens  kendsgerning 

For  både  den  troende  og  den  ikke-tro- 
ende  var  der  vægtige  beviser  den  tredje  dags 
morgen.  Stenen  var  rullet  til  side.  Den  døde 
Kristus  lå  ikke  længere  i  graven.  Men  trods 
disse  beviser  valgte  Herren  at  bekræfte  sin 
opstandelse  gennem  adskillige,  herlige  tilsy- 
nekomster. Først  for  Maria  Magdalene,  som 
sørgede  ude  ved  graven.  To  engle  viste  sig 
for  hende  og  spurgte:  »>Kvinde,  hvorfor  græ- 
der du?<  Hun  svarede:  >De  har  flyttet  min 
Herre,  og  jeg  ved  ikke,  hvor  de  har  lagt  ham.< 

Da  hun  havde  sagt  det,  vendte  hun  sig  om, 
og  hun  så  Jesus  stå  der;  men  hun  vidste  ikke, 
at  det  var  Jesus. 

Jesus  sagde  til  hende:  >Kvinde,  hvorfor 
græder  du?  Hvem  leder  du  efter?<  Hun 
mente,  det  var  havemanden,  og  sagde  til 
ham:  >Herre,  hvis  det  er  dig,  der  har  båret 
ham  bort,  så  sig  mig,  hvor  du  har  lagt  ham, 
så  jeg  kan  hente  ham.< 

Jesus  sagde  til  hende:  >Maria!<  Hun  vendte 
sig  om  og  sagde  til  ham  på  hebraisk:  >Rab- 
buni!<  -  det  betyder  Mester«  (Joh  20:13-16). 

Vi  kan  lære  meget  af  Maria  Magdalenes 
møde  med  den  opstandne  Herre.  Vi  erfarer, 

at  hvis  vi  oprigtigt  søger  ham,  hvis  vi  oprigtig 
ønsker  at  lære  ham  at  kende,  så  finder  vi  ham 
og  lærer  ham  at  kende,  som  han  virkelig  er. 
Maria  var  ved  omvendelse  blevet  discipel  og 
havde  fulgt  Frelseren  trofast  indtil  hans  død. 
Hun  erfarede  på  egen  hånd,  at  han  levede. 

Efter  denne  første  bekræftelse  af  Kristi 
opstandelse  fulgte  flere.  Den  opstandne 
Herre  vandrede  sammen  med  to  disciple  på 
vejen  til  Emmaus.  De  talte  sammen  om  ryg- 
terne om  engle,  som  havde  vist  sig,  og  om 
Frelserens  forsvundne  lig.  »Skulle  Kristus  ikke 
lide  dette  og  gå  ind  til  sin  herlighed?«  spurgte 
han  de  to  disciple.  »Og  han  begyndte  med 
Moses  og  alle  profeterne  og  udlagde  for  de 
hvad  der  stod  om  ham  [og  hans  opstandelse 
i  alle  Skrifterne«  (Luk  24:26-27). 
Frelseren  viste  sig  så  for  Simon 
Peter  og  derefter  for  de  11 
apostle  og  andre.  »Fred 
være  med  jer!«  sagde 
han.  »Se  på  mine  hænder 
og  fødder  -  det  er  mig. 
Føl  på  mig  og  se;  en  ånd 
har  ikke  kød  og  knogler, 
som  I  ser,  jeg  har«  (Luk 
24:36,  39). 

Skønt  alle  disse  bekræf- 
telser af  hans  opstandelse 
har  stor  betydning,  er  det 
måske  mest  betegnende 
eksempel  hans  møde 
med  Thomas  og  andre 
otte  dage  senere.  Tho- 
mas havde  tvivlet  på, 
at  Jesus  varden 
opstandne  Herre. 
»Ræk  din  finger  frem, 
her  er  mine  hænder, 
og  ræk  din  hånd  frem 

Thomas  havde 
tvivlet  på,  at 
Jesus  var  den 
opstandne  Herre. 
Hans  oplevelse  rum- 
mer et  særligt  bud- 
skab til  os.  Hvis  vi 
ønsker  at  kende  det 
hellige,  skal  vores  tro 
være  stærkere  end 
vores  nysgerrighed. 


og  stik  den  i  min  side,  og  vær  ikke  vantro,  men  tro- 
ende,« opfordrede  Jesus  ham.  »Thomas  svarede:  >Min 
Herre  og  min  Gud!<«  (Joh  20:27-28).  Sammen  med 
denne  bekræftelse  modtog  Thomas  også  en  blid,  men 
tydelig  irettesættelse:  »Du  tror,  fordi  du  har  set  mig. 
Salige  er  de,  som  ikke  har  set  og  dog  tror« 
(vers  29). 

Thomas'  oplevelse  rummer  et  ganske  særligt  budskab 
til  os.  Hvis  vi  ønsker  at  kende  til  det,  der  er  helligt,  og 
nyde  alle  de  rige  velsignelser,  som  er  forbundet  med 
disse  hellige  oplevelse,  skal  vores  tro  være  stærkere  end 
vores  nysgerrighed. 

Der  var  andre  fantastiske  bekræf- 
telser på  Herrens  opstandelse,  blandt 
andet  da  han  viste  sig  for,  underviste  og 
bespiste  syv  af  sine  disciple  ved  Galilæa- 
søens  bred.  »Elsker  du  mig  mere  end 
de  andre?«  lød  hans  spørgsmål  til  Peter 
(se  Joh  21:15-17).  »Følg  du  mig!«  (Joh 
21:22)  lød  hans  befaling.  Da  tiden  kom 
for  hans  himmelfart,  var  der  ingen 
blandt  de  trofaste  disciple,  som  tvivlede 
på  hans  udødelighed. 


Hans  fuldbragte  forsoning 

Frelseren  forklarede  ihærdigt  sine  di- 
sciple, at  skønt  opstandelsen  var  en  gave 
til  alle  vor  himmelske  Faders  børn,  så  var 
der  forskel  på  at  blive  udødelig  og  på  at 
arve  evigt  liv.  I  Johannes  kapital  14  havde  Frelseren  alle- 
rede forklaret  forskellen  på  de  to  ting: 

»I  min  faders  hus  er  der  mange  [riger]1;  hvis  ikke,  ville 
jeg  så  have  sagt,  at  jeg  går  bort  for  at  gøre  en  plads  rede 
for  jer? 

Og  når  jeg  er  gået  bort  og  har  gjort  en  plads  rede  for  jer, 
kommer  jeg  igen  og  tager  jer  til  mig,  for  at  også  I  skal  være, 
hvor  jeg  er. 

Og  hvor  jeg  går  hen,  derhen  kender  I  vejen. 

Thomas  sagde  til  ham:  >Herre,  vi  ved  ikke,  hvor  du  går 
hen,  hvordan  kan  vi  så  kende  vejen?< 


Som  svar  på  Herrens  spørgsmål, 
sagde  Peter:  »>Herre,  du  ved  alt;  du 
ved,  at  jeg  har  dig  kær.<  Jesus 
sagde  til  ham:  >Vogt  mine  får!<« 


Jesus  sagde  til  ham:  >Jeg  er  vejen  og  sandheden  og  livet; 
ingen  kommer  til  Faderen  uden  ved  mig<«  (versene  2-6). 

Thomas'  spørgsmål  (se  Joh  20:25)  spøger  stadig  i 
hjertet  på  mange  af  vor  himmelske  Faders  børn,  og 
Frelserens  svar  er  den  dag  i  dag  det  eneste  svar:  Ingen 
søn  eller  datter  af  vor  himmelske  Fader  kan  vende  til- 
bage til  ham  uden  at  tage  del  i  Kristi  forsoning.  Da  den 
opstandne  Herre  underviste  sine  disciple  i  Galilæa, 
gjorde  han  det  klart,  hvorfor  hele  verden  skal  høre 
evangeliet:  »Den,  der  tror  og  bliver  døbt,  skal  frelses« 
(Mark  16:16). 

Matthæus  gengiver  flere  af  Frelserens  ord  fra  denne 
lejlighed: 

»Gå  derfor  hen  og  gør  alle  folkesla- 
gene til  mine  disciple,  idet  I  døber 
dem  i  Faderens  og  Sønnens  og  Hellig- 
åndens navn, 

og  idet  I  lærer  dem  at  holde  alt  det, 
som  jeg  har  befalet  jer«  (Matt  28:19-20). 

Derfor  må  vi  konkludere,  at  der  er 
visse  betingelser  for  at  kunne  nyde 
godt  af  Kristi  forsoning  for  synder.  Det 
kræver,  at  vi  bliver  døbt  og  antager 
hans  »vej«  og  holder  hans  bud.  Fra  Det 
Nye  Testamente  lærer  vi,  at  hans  vej 
begynder  med  en  levende  tro  på,  at 
Jesus  Kristus  er  verdens  Forløser. 

En  sådan  tro  fører  frem  til  dåbspag- 
ten, hvor  vi  påtager  os  hans  navn  og 
lover  at  holde  hans  bud.  Andre  pagter  følger.  Vi  lærer, 
som  vi  ser  det  fra  de  tidlige  disciple,  at  vores  livsførelse 
skal  være  i  overensstemmelse  med  vore  pagter.  Kun  da 
opnår  vi  den  fredfyldte  bekræftelse  fra  Helligånden  på, 
at  vi  kan  få  del  i  Frelserens  forsoning.  »Johannes  døbte 
med  vand,  men  I  skal  døbes  med  Helligånden«  fortalte 
Jesus  sine  disciple  (ApG  1:5).  I  den  sidste  ende  skal  alle 
ordinancer  bekræftes  af  Forjættelsens  Helligånd  (se  L&P 
132:7).  Det  er  kun,  når  vi  hver  især  gør  brug  af  forso- 
ningen, at  vi  bliver  renset  fra  synd  og  værdige  til  at 
træde  ind  i  vor  himmelske  Faders  nærhed. 

Bring  evangeliet  ud  til  verden 

Ved  Galilæasøens  bred  og  på  Oliebjerget 
gav  Herren  sine  apostle  den  opgave  eller 
kaldelse,  at  de  (og  andre,  som  de  skulle 
kalde)  skulle  bringe  budskabet  om  opstan- 
delsen og  forløsningen  ud  til  verden.  Herren 
præsenterede  denne  opgave  med  en  fore- 
spørgsel. »Da  de  havde  spist,  siger  Jesus  til 
Simon  Peter:  >Simon,  Johannes'  søn,  elsker 
du  mig  mere  end  de  andre?<  Han  svarede: 
>Ja,  Herre,  du  ved,  at  jeg  har  dig  kær.<  Jesus 
sagde  til  ham:  >Vogt  mine  lam!<«  (Joh  21:15). 
Jesus  spurgte  han  for  anden  gang  og  mod- 
tog et  lignende  svar.  Så  spurgte  han  »for 
tredje  gang:  >Simon,  Johannes'  søn,  har  du 
mig  kær?<  Peter  blev  bedrøvet,  fordi  han 
tredje  gang  spurgte  ham:  >Har  du  mig  kær?< 
og  han  svarede  ham:  >Herre,  du  ved  alt;  du 
ved,  at  jeg  har  dig  kær.<  Jesus  sagde  til  ham: 
>Vogt  mine  får!<«  (vers  17). 

Disse  tidlige  disciple  måtte  træffe  et  afgø- 
rende valg.  Skulle  fisk  og  brød  eller  andre  jor- 
diske goder  og  materialer  spille  en  større 
rolle,  end  de  hjertets  og  sjælens  anliggender, 
som  fordres  af  dem,  der  stræber  efter  evigt 
liv?  Hvis  de  havde  ladet  det  jordiske  komme  i 
første  række,  ville  det  have  været  vanskeligt  at 
udføre  den  vigtigere  opgave,  nemlig  at  under- 
vise vor  himmelske  Faders  børn  over  hele 
verden  -  den  åndelige  omsorg  for  hans  får. 

Lige  inden  sin  himmelfart  gentog  Herren 
kaldet:  »I  skal  være  mine  vidner  både  i  Jerusa- 
lem og  i  hele  Judæa  og  Samaria  og  lige  til  jor- 
dens ende«  (ApG  1:8). 

Som  medlemmer  af  Kirken  og  som  Kristi 
disciple  skal  vi  påtage  os  den  udfordring  i 
dag.  I  en  tid,  hvor  Guds  profeter  har  kaldet 
alle  medlemmer  til  at  være  missionærer  for 
deres  naboer,  familie  og  folk  i  fremmede 
lande,  vælger  vi  da  at  vogte  Frelserens  far, 


eller  vælger  vi  det  gode,  men  mindre  vigtige! 
Det  stadig  voksende  antal  velforberedte, 
unge  mænd  og  kvinder  og  ældre  ægtepar, 
som  påtager  sig  at  tjene  som  fuldtidsmissio- 
nærer,  er  et  fortrøstningsfuldt  vidnesbyrd  om, 
at  der  er  mange,  som  forstår  og  føler  kaldet  til 
at  tjene.  Mange  af  de  medlemmer,  som  bliver 
hjemme,  slutter  sig  til  dem,  der  forstår  beho- 
vet for  at  forkynde  evangeliet  hjemme  såvel 
som  ude.  Vi  erfarer,  at  Kristi  disciple  konstant 
søger  efter  muligheder  for  at  forkynde  dette 
storslåede  budskab. 

Mens  vi  forbereder  os  på  den  forestående 
dag,  da  Frelseren  vender  tilbage  og  hersker 
som  kongernes  Konge  og  herrernes  Herre, 
får  disse  lærdomme  stadigt  større  betydning. 
Når  vi  studerer  Det  Nye  Testamente  og  beder 
om  lys  og  visdom,  bliver  vi  forvisset  om  vores 
guddommelige  oprindelse.  Vi  finder  større 
glæde  ved  den  kendsgerning,  at  Herren  Jesus 
Kristus  har  udvirket  opstandelsen,  forløs- 
ningen og  ophøjelsen.  Vi  vil  da  søge  at  bringe 
budskabet  ud  til  alle,  så  vores  glæde  og  deres 
glæde  må  blive  fuldstændig,  og  så  vi  alle  kan 
nyde  evigt  liv  ved  Herren  Jesus  Kristus.  ■ 

NOTE 

1.  Se  Profeten  Joseph  Smiths  lærdomme,  1954,  s.  399- 


Ien  tid,  hvor  Guds 
profeter  har  kal- 
det alle  medlem- 
mer til  at  være 
missionærer  for 
deres  naboer,  familie 
og  folk  i  fremmede 
lande,  vælger  vi  da 
et  vogte  Frelserens 
får,  eller  vælger  vi 
det  gode,  men  min- 
dre vigtige? 

SIDSTE    DAGES    HELLIGE    RØSTER 


Fordi  Sally 
smilede 

Jennifer  L.  McQuade 

Kort  efter  at  jeg  var  flyttet  til  et 
nyt  ward,  sendte  den  lokale 
biskop  mig  et  velkomstbrev 
og  undskyldte,  at  mine  hjemmelæ- 
rere  endnu  ikke  havde  kontaktet 
mig.  Skønt  jeg  påskønnede  og  gemte 
hans  brev,  kom  jeg  sjældent  i  kirken, 
og  jeg  tog  ikke  det  første  skridt  til- 
bage til  fuld  aktivitet  før  en  søndag 
morgen  nogle  år  senere. 

Jeg  følte,  at  jeg  burde  gå  i  kirke,  så 
jeg  fandt  adressen  på  den  kirkebyg- 
ning, som  lå  tættest  på  mig,  og  så 
drog  jeg  af  sted,  alene  og  nervøs.  Der 
var  fyldt  på  parkeringspladsen.  Jeg 
kørte  derind,  men  følte  mig  fremmed 
og  stemplet  som  »mindre  aktiv«.  Da 
jeg  nærmede  mig  bagdøren,  kæm- 
pede en  kvinde  foran  mig  med  en 
genstridig  barnevogn,  samtidig  med 
at  hun  havde  et  andet  barn  gående 
ved  siden  afsig.  Selv  om  hun  havde 
nok  at  se  til,  holdt  hun  døren  for  mig, 
mens  hun  smilede  og  sagde:  »Davs. 
Jeg  hedder  Sally!«  Hendes  venlige  hil- 
sen kom  helt  bag  på  mig,  og  jeg  hilste 
pænt  igen.  Sally  fortsatte  ned  ad 


Selv  om  hun  havde  hæn- 
derne fulde,  holdt  hun 
smilende  døren  for  mig 
og  sagde:  »Davs.  feg  hedder 
Sally!« 


gangen,  men  hun  havde  gjort  mig 
glad  for,  at  jeg  var  kommet. 

Da  biskoppen  under  faste-  og  vid- 
nesbyrdmødet  bekendtgjorde,  at  det 
var  tid  til  velsignelse  af  børn,  overras- 
kede det  mig  at  se  min  nye  ven  række 
sit  barn  til  sin  mand,  så  han  kunne  gå 
op  foran  med  det.  Hendes  nyfødte 
skulle  velsignes  den  dag,  og  alligevel 


havde  hun  tid  til  at  hilse  på  mig!  Jeg 
måtte  flovt  erkende,  at  hvis  jeg  lige 
havde  faet  barn,  ville  det  at  byde  en 
fremmed  kvinde  velkommen  i  kirken 
nok  være  noget  af  det  sidste,  jeg 
tænkte  på. 

Det  var  en  gradvis  proces  at  blive 
aktiv  igen,  men  Sally  og  andre 
betænksomme  medlemmer  støttede 

mig.  Flittige  besøgslærerinder  lavede 
den  ene  aftale  efter  den  anden.  Ven- 
lige medlemmer  af  wardet  ringede  og 
fortalte  mig  om  stavskonferencer 
eller  ændringer  i  mødetiden.  Unge 
voksnes  ledere  inviterede  mig  hele 
tiden  med  til  aktiviteter,  selv  om  de 
godt  vidste,  at  mit  høflige:  »Måske 
kommer  jeg«,  egendig  betød:  »I  skal 
ikke  regne  med  mig«.  Og  til  sidst  blev 
deres  anstrengelser  belønnet. 

Skønt  Sallys  enkle  hilsen  ikke 
havde  krævet  planlægning  eller  særlig 
meget  tid,  var  hendes  venlige  gestus 
med  til  at  åbne  døren,  så  jeg  igen 
kunne  nyde  velsignelserne  ved  at 
være  aktiv  i  Kirken.  Nu  mange  år 
senere  tænker  jeg  stadig  ofte  på  føl- 
gerne af  Sallys  smil.  ■ 

Jennifer  L.  McQuade  er  medlem  afLithia 
Springs  Ward  i  Powder  Springs  Stav  i 
Georgia. 

Forsag  al 
vrede 

Wanda  Jo  Cooke 

Selv  om  skrifterne  er  beregnet 
på  alle  vor  himmelske  Faders 
børn,  kan  de  tale  meget  per- 
sonligt til  enhver  af  os,  når  vi  over- 
vejer dem  og  anvender  dem  på  vore 
udfordringer.  Det  erfarede  jeg  selv 
for  mange  år  siden,  da  jeg  befandt 
mig  i  en  pinefuld  situation. 

Min  mand  og  jeg  havde  en  meget 
vanskelig  tid.  Han  havde  for  nylig 
mistet  sit  job,  så  vi  havde  det  økono- 
misk hårdt,  mens  vi  kæmpede  for  at 


klare  os  med  min  beskedne  løn.  Hel- 
digvis mildnedes  vore  vanskeligheder 
af  vores  gensidige  kærlighed  og  den 
kærlighed,  som  dejlige  venner  i  war- 
det viste  os. 

Men  så  begyndte  det  for  alvor  at 
gå  skævt. 

En  dag  på  arbejdet  ringede  en  af 
mine  kolleger  og  bad  mig  komme 
hen  på  hans  kontor.  Jeg  gik  derhen  i 
den  tro,  at  han  ville  tale  med  mig  om 
nogle  projekter,  som  vi  sammen 
arbejdede  på.  Men  til  min  store  over- 
raskelse begyndte  han  at  udtrykke  sit 
stærke  mishag  mod  noget,  jeg  havde 
gjort.  Selv  om  jeg  undskyldte,  blev 
han  ved  med  at  nedgøre  mig  og 
påpege  nogle  af  mine  personlige 
egenskaber,  som  han  sagde,  at  han 
ikke  kunne  tolerere.  Jeg  var  lamslået. 
Jeg  havde  stor  respekt  for  denne 
mands  evner  og  havde  altid  ment,  at 
vi  havde  et  godt  samarbejde.  Desu- 
den forstod  jeg  ikke,  hvorfor  han 
mente,  at  han  havde  beføjelser  til  at 
revse  mig,  når  jeg  trods  alt  stod  et  par 
trin  over  ham  på  firmaets  rangstige. 

Han  fortsatte  sin  tirade,  indtil  jeg 
brast  i  gråd.  Bagefter  forstod  jeg  stadig 
ikke,  hvad  det  var,  der  havde  gjort  ham 
så  vred.  Tilsyneladende  havde  han  det 
selv  svært,  og  jeg  var  så  den  ulykkelige 
stakkel,  som  han  læssede  af  på. 

Da  jeg  meldte  det  til  min  overord- 
nede, tog  vedkommende  det  ikke 
særlig  alvorligt.  Hele  episoden  fik 
mig  til  at  føle  mig  modløs,  alene  og 
sårbar.  Min  mand  og  jeg  var  allerede 
bekymrede,  fordi  han  ikke  havde 
noget  arbejde,  og  nu  spekulerede 


jeg  på,  hvad  der  skulle  blive  af  os, 
hvis  jeg  mistede  mit  job. 

Da  jeg  kom  hjem  den  aften  og  for- 
talte min  mand,  hvad  der  var  sket, 
slog  han  op  i  skrifterne  og  læste  op 
fra  Salme  37.  Han  sagde,  at  han  nu 
bedre  forstod,  hvorfor  han  havde  følt 
sig  tilskyndet  til  at  læse  det  i  sit  skrift- 
studium den  dag. 

»Bliv  ikke  vred,  lad  din  harme 
fare,«  står  der  i  salmen,  »far  ikke  op, 
det  bringer  kun  ulykke  ... 

De  uretfærdige  drager  sværdet  og 
spænder  buen  ... 

Retfærdiges  frelse  kommer  fra  Her- 
ren, han  er  deres  værn,  når  nøden 
kommer. 

Så  hjælper  Herren  dem  og  udfrier 
dem«  (SI  37:8, 14,  39-40). 

Skønt  jeg  havde  læst  den  salme 
mange  gange  før,  forbløffede  det  mig, 
hvor  godt  den  passede  på  min  situa- 
tion. Hvis  min  mand  ikke  havde  læst 
det  skriftsted  for  mig,  var  jeg  nok  ble- 
vet vred  og  bitter  på  grund  af  min 
oplevelse  på  jobbet.  Men  det  bud- 
skab, som  vor  himmelske  Fader  for- 
midlede gennem  skrifterne,  lindrede 
mig  og  lærte  mig,  at  jeg  bør  være 
rolig  og  glemme  bitterhed.  Det  ind- 
gød mig  stort  håb  at  tænke  på  de 
mange  velsignelser,  som  jeg  ville 
modtage,  hvis  jeg  fulgte  budskabet. 

Næste  dag  mødte  jeg  op  på 
arbejde  med  glæde  og  tilgivelse  i 
hjertet,  og  jeg  var  bedre  rustet  til  at 
se  igennem  fingre  med  mine  kolle- 
gers svagheder. 

Den  åndelige  vækst,  som  jeg  opnå- 
ede på  grund  af  denne  oplevelse,  har 

vist  sig  at  være  en  nyttig  kilde  til 
styrke,  som  jeg  har  trukket  på  mange 
gange  siden.  Hvor  er  jeg  dog  taknem- 
lig for  skriftens  både  generelle  og 

personlige  natur!  ■ 

Wanda  Jo  Cooke  er  medlem  afHixson  Ward 
i  Chattanooga  Stav  i  Tennessee. 


Min  himmelske 
Fader  elsker 
mig 

Ricardo  Lopes  de  Mendon^a 

Ligesom  de  fleste  andre  vor- 
dende forældre  så  vi  spændt 
frem  til  vores  første  barns  fød- 
sel. Vi  anskaffede  tøj  og  møbler  og 
valgte  to  navne  -  et  drengenavn  og 
et  pigenavn. 

Vi  valgte  også  en  særlig  sang,  som 
vi  sang  for  vores  barn  under  hele  gra- 
viditeten. Den  sang,  som  vi  valgte,  var 
»Hvad  enten  jeg  hører  fuglenes  sang« 
(Børnenes  sangbog,  nr.  16).  Vi  sang 
disse  strofer  ofte  og  forestillede  os, 
hvor  dejligt  det  ville  blive  at  få  vores 
eget  barn: 

Hvad  enten  jeg  hører  fuglenes  sang, 
eller  stirrer  mod  himlens  blå, 
hvad  enten  jeg  mærker  regn  på 

min  krop, 
eller  vinden,  som  blæser  derpå, 
hvad  enten  jeg  ser  en  rose  rød, 
eller  følger  børneleg, 
så  frydes  jeg  over  den  dejlige  jord, 
som  vor  Fader  har  skabt  her  til 

mig. 


Vi  valgte  også  en 
særlig  sang,  som 
vi  sang  for  vores 
barn  under  bele  gravi- 
diteten. Vi  sang  den 
ofte  og  forestillede  os, 
hvor  dejligt  det  ville 
blive  at  få  vores  eget 
barn. 


En  morgen  vågnede  min  kone  og 
var  helt  dækket  af  røde  pletter.  Vi  gik 
til  lægen,  som  fortalte  os,  at  de  røde 
pletter  var  røde  hunde.  Lægen  gav  os 
også  den  skræmmende  oplysning,  at 
eftersom  min  kone  var  i  tredje  måned, 
risikerede  vores  barn  at  blive  døv,  blind 
eller  på  anden  måde  handicappet. 

Den  aften  lagde  vi  særlig  mærke  til 
andet  vers  af  vores  sang: 

Jeg  har  fået  øjne,  så  jeg  kan  se 
på  farverne  rundt  omkring, 
jeg  har  fået  ører,  så  jeg  kan  hør' 
de  lyde,  som  er  omkring  mig. 
Jeg  har  fået  liv,  og  sjæl  og  sind, 
og  jeg  takker  dig  Fader  kær, 
for  alle  de  ting,  som  jeg  nyder  på 

jord, 
for  din  kærlighed  mod  mig  især. 


Vi  tænkte  på  fremtiden  og  på  alt 
det,  som  kunne  ske.  I  den  tid  fastede 
og  bad  vi  meget  for  at  kunne  aner- 
kende vor  himmelske  Faders  vilje.  Vi 
troede  på,  at  Herren  ville  være  med 
os,  uanset  hvad  der  skete. 

Vores  datter,  Alice,  blev  født  en 
måned  for  tidligt.  Efter  fødslen 
begyndte  en  uendelig  række  af 
undersøgelser,  som  skulle  fastslå, 
hvor  store  skader  de  røde  hunde 
havde  forvoldt  hende.  Da  man  ikke 
fandt  noget,  var  der  nogle,  som  talte 
om  et  mirakel.  Vi  var  slet  ikke  i  tvivl 
om,  at  det  var  det,  det  var. 

Alice  er  nu  syv  år  gammel,  og  hun 
elsker  at  synge  sin  yndlingssang 
»Hvad  enten  jeg  hører  fuglenes 
sang«.  Vi  er  evigt  taknemlige,  men  vi 
er  også  klar  over,  at  det  ikke  altid  går 

så  godt,  og  at  prøvelser  er  en  del  af 
vores  jordiske  prøvestand.  Men  vi 
har  erfaret,  at  hvis  vi  stoler  på  ham, 
har  vi  intet  at  frygte,  for  sangens  bud- 
skab er,  hvor  stor  Guds  kærlighed  er 
over  for  os.  ■ 

Ricardo  Lopes  de  Mendonga  er  medlem  af 
Parque  das  Laranjeiras  Ward  i  Trujillo  Stav 
i  Sorocaba  i  Brasilien. 


Lås  bagdøren! 

Kelli  Allen-Pratt 

Ide  tidlige  dage  af  vores  ægteskab 
boede  vi  i  Anchorage  i  Alaska.  En 
nat  vågnede  jeg  af  en  dyb  søvn  og 
følte  mig  grebet  af  en  nagende  tanke. 
Jeg  vækkede  min  mand  og  spurgte, 
om  han  havde  låst  glasskydedøren, 
der  førte  ud  til  baghaven.  Det  sagde 
han,  at  han  havde.  Jeg  forsøgte  at 
skyde  tanken  fra  mig  og  lægge  mig  til 
at  sove  igen.  Jeg  blev  ved  med  at  sige 
til  mig  selv,  at  jeg  bare  var  småpara- 
noid, men  jeg  blev  ved  med  at  have 
følelsen  af,  at  jeg  skulle  låse  bagdøren. 
Søvnen  meldte  sig  ikke.  111  sidst  fik  jeg 


den  ganske  tydelige  tilskyndelse: 
»Kelli,  gå  ud  og  lås  bagdøren!« 

Jeg  steg  ud  af  den  varme  seng  og 
gik  nedenunder.  Glasdøren  så  ud  til 
at  være  låst.  Jeg  skulle  til  at  gå  igen, 
men  tog  så  fat  i  dørhåndtaget.  Døren 
gled  op!  Låsen  var  slået  til,  men 
døren  var  ikke  lukket  nok  til,  at  den 
havde  fået  fat.  Jeg  lukkede  døren 
omhyggeligt,  låste  den  og  gik  i  seng. 

Da  det  blev  morgen,  tænkte  jeg 
ikke  videre  over  nattens  oplevelse. 
Men  da  jeg  trak  gardinerne  til  side,  fik 
jeg  øje  på  noget.  Store  fodspor  i 
sneen  førte  op  til  døren  og  væk  igen. 


Den  tanke,  som  jeg  havde  forsøgt  at 
skubbe  fra  mig,  havde  hindret  en  ind- 
brudstyv i  at  komme  ind  i  vores  hjem. 
Hvor  er  jeg  dog  taknemlig  for  Hellig- 
åndens tilskyndelse,  som  beskyttede 
vores  familie  hin  kolde  vinternat.  Det 
har  gjort  mig  meget  mere  lydhør.  ■ 

Kelli  Allen-Pratt  er  medlem  af  Highland  3- 
Ward  i  Highland  Øst  Stav  i  Utah. 


En  nat  vågnede  jeg  af  en  dyb 
søvn  og  var  grebet  af  en 
nagende  tanke:  »Kelli,  lås 
bagdøren!« 


Velsignet 
af  seminar 

Juan  Miguel  Aguirre  Encarnacion 

Da  jeg  var  17,  inviterede  min 
veninde  July  mig  til  seminar  i 
hendes  ward  i  Lima  i  Peru.  Jeg 
var  en  smule  interesseret  i  Det  Gamle 
Testamente,  så  jeg  lovede  at  tage  med. 

Min  venindes  tante,  søster  Rosa 
de  Arriaga,  var  seminarlærer,  og  hver 
dag  indledte  hun  lektionen  med  at 
bede  nogen  om  at  bede  bøn.  Mens 
jeg  deltog  i  seminar,  fik  jeg  ikke  blot 
en  større  kærlighed  til  skrifterne,  jeg 
lærte  også  at  bede.  Så  en  dag  bad 
søster  Rosa  mig  om  at  indlede  med 
bøn.  Det  var  en  utrolig  oplevelse. 
Det  brændte  i  mit  bryst,  og  en  varm 
følelse  bredte  sig  i  hele  min  krop.  Jeg 
var  lige  ved  at  græde. 

En  lørdag  besluttede  jeg  at  tage 
med  til  en  ungdomskonference.  Jeg 
traf  en  masse  unge  mennesker  og 
nød  aktiviteten.  Da  jeg  dukkede  op 
til  et  møde  senere  den  eftermiddag 
i  cowboybukser  og  gummisko,  blev 
jeg  overrasket  over  at  se,  at  de 
andre  havde  jakkesæt  og  slips  på. 
Jeg  følte  mig  lidt  ved  siden  af,  men 
en  af  de  unge  mænd  smilede  og  vin- 
kede mig  ind.  Mens  jeg  sad  og  lyt- 
tede under  mødet,  virkede  det  hele 
så  velkendt. 

Bagefter  tog  jeg  hen  til  søster 
Rosa  for  at  fortælle  hende,  hvad 
der  var  sket.  Søster  Rosas  søn 
sagde  smilende:  »Sådan  kan 


du  ikke  komme  klædt  i  morgen  til 
søndagsmødet.« 

Næste  dag  ankom  jeg  til  mødet 
iført  slips  for  første  gang  i  mit  liv.  Det 
gjorde  indtryk  på  mig  at  se,  hvor  vel- 
ordnet mødet  forløb,  og  hvor  venligt 
alle  tog  imod  mig.  Atter  følte  jeg  den 
varme  følelse  i  mit  bryst,  og  følelsen 
holdt  sig  under  hele  mødet.  Da  koret 
sang,  var  jeg  lige  ved  at  græde.  Det 
var  sådan  en  vidunderlig  følelse,  at 
jeg  håbede,  at  jeg  kunne  have  den 
hos  mig  altid. 

En  måned  efter  min  første  semi- 
narlektion begyndte  missionærerne 
at  undervise  mig,  og  den  28.  april 
1996  blev  jeg  døbt  som  medlem  af 
Jesu  Kristi  Kirke  af  Sidste  Dages  Hel- 
lige. Min  mor  og  mine  søstre  blev 
døbt  et  halvt  år  senere,  og  min  far  en 
måned  efter  dem.  Den  31.  januar 


Da  jeg  dukkede  op  i 
cowboybukser  og 
gummisko,  blev  jeg 
overrasket  over  at  se,  at 
de  andre  havde 
jakkesæt  og 
slipspå. 


1998  blev  hele  min  familie  beseglet  i 
templet  i  Lima  i  Peru. 

Senere  tjente  jeg  som  fuldtidsmis- 
sionær  i  Lima  Nord-missionen  i  Peru. 
Efter  min  mission  underviste  jeg  på 
missionærskolen  i  Peru  i  tre  år.  Det  at 
gå  med  slips  -  som  en  gang  havde 
virket  så  usædvanligt  -  blev  nu  en 
dagligdags  foreteelse. 

Jeg  vil  altid  være  min  veninde  July 
og  min  seminarlærer  søster  Rosa 
taknemlige,  fordi  de  spillede  en  rolle 
i  at  sætte  denne  kæde  af  velsignelser 
i  gang  i  min  familie.  ■ 

Juan  Miguel  Aguirre  Encarnacion  er 
medlem  af  Los  Laureles  Ward  i  Cborillos 
Stav  i  Lima  i  Peru. 

Vidste  du  det? 


»De  retfærdiges  sang« 

Salmesang  har  altid  været  en  vig- 
tig bestanddel  af  de  sidste  dages  hel- 
liges gudsdyrkelse.  1 1830  gav 
Herren  Emma  Smith  befaling  om  at 
»foretage  et  udvalg  af  åndelige 
sange«  (L&P  25:11).  I  løbet  af  de 


næste  fem  år  -  som  var  en  svær 
periode  i  hendes  liv  og  i  Kirkens 
historie  -  samlede  Emma  Smith 
forskellige  salmer  og  tilpas- 
sede dem  med  William  W 
Phelps'  hjælp.  Og  endelig  i 
august  1835  blev  Kirkens  før- 
ste salmebog  udgivet. 

Emmas  samling,  En  sam- 
ling af  åndelige  sange  til 
Jesu  Kristi  Kirke  af  Sidste 
Dages  Hellige,  inde- 
holdt 90  salmer.  Da  de 
tidlige  hellige  følte 
et  behov  for  nye  tekster, 
som  gav  udtryk  for  genoprettelsens 
lærdomme  og  tro,  var  30  til  40  af 
disse  oprindelige  90  salmetekster  for- 
fattet af  sidste  dages  hellige.  26  af  sal- 
merne fra  Emmas  salmebog  er  stadig 
med  i  den  nuværende  engelske 
udgave. 


Ledelsestips 

Hvis  du  gerne  vil 
udvikle  medmenneske- 
lige egenskaber,  så  meld 
dig  til  noget,  som  kan  styrke  din  selv- 
tillid. Meld  dig  til  en  hjælpeorganisa- 
tion på  skolen  eller  i  lokalsamfundet 
eller  bliv  medlem  af  en  sportsklub. 
Ved  at  tilhøre  en  gruppe  og  med- 
virke til  gode  aktiviteter  kan  du 
udvikle  medmenneskelige  egenska- 
ber, som  du  kan  få  gavn  af  i  andre 
sammenhænge. 

Det  skete  i  august 

Det  følgende  er  /? 

nogle  af  de  væsent- 
lige begivenheder,  I 
som  fandt  sted  i  Kir- 
kens historie  i  august 
måned. 

2.  august  1831:  Ved  en  ceremoni  i 
Jackson  County  i  Missouri  indviede 
Sidney  Rigdon  (til  højre)  »landet 
Zion«  til  de  helliges  indsamling.  Den 
følgende  dag  indviede 
profeten  Joseph  Smith 
en  grund  til  det  kom- 
mende tempel  i  Inde- 
pendence  (øverst). 
25.  august  1878: 
Den  første  Primary, 
stiftet  af  Aurelia  Spencer 
Rogers  (til  venstre),  blev  afholdt  i 
Farmington  i  Utah.  Mindre  end  to 
år  senere,  den  19.  juni  1880,  blev 
Primary  gjort  til  en  kirkeorganisation 
med  Louie  Bouton  Felt  som  den 
første  præsidentinde. 


Kunst  på  Nettet 

Udstillingerne  fra  Kirkens  museum  for  de 


sidste  dages  helliges  kunst  og  historie  kan  ses  på 
www.lds.org/museum.  Oplev  en  virtuel  rundvis- 
ning på  museet  eller  se  en  udstilling  af  tidligere  vin- 
dere i  museets  internationale  kunstkonkurrencer. 
Konkurrencen  afholdes  hvert  tredje  år.  Tidsfristen  for  deltagelse  i  den  næste  kon- 
kurrence er  november  2005-  Hvis  du  vil  tilmelde  et  kunstværk,  skal  du  udfylde  en  til- 
meldelsesblanket  og  indsende  billeder  af  dit  værk  via  Nettet,  eller  sende  en  e-mail  til 
churchmuseum@ldschurch.org  og  anmode  om  at  få  tilsendt  en  tilmeldingsblan- 
ket. Hjemmesiden  og  tilmeldelsesblanketterne  fås  på  engelsk,  fransk,  tysk,  japansk, 
portugisisk,  russisk  og  spansk. 

Sådan  anvender 
du  Liahona  for 
august  2003 


Forslag  til  samtaleemner 

•  »Din  slægtshistorie:  Sådan  kommer  du  i  gang«,  s.  12:  Præsident  Boyd  K. 
Packer  foreslår  en  let  måde  at  få  begyndt  på  sin  slægtsforskning.  Drøft  hans 
forslag  og  planlæg  at  foretage  det  første  skridt. 

•  »Et  net  af  venskaber«,  s.  32:  Ældste  Richard  H.  Winkel  fortæller  os,  hvordan 
de  store  amerikanske  kæmpefyrretræer  overlever  stærke  storme  ved  at  knytte 
deres  rødder  sammen  med  de  omkringstående  træers  rødder.  Medlemmer  af 
Kirken  er  som  disse  kæmpefyrretræer:  Vi  har  brug  for  andres  styrke  til  at  kunne 
stå  fast.  Tal  om,  hvad  I  kan  gøre  for  at  støtte  medlemmer  i  jeres  ward  eller  gren. 

•  »Lignelsen  om  talenterne«,  s.  34:  Ældste  Ronald  A.  Rasband  opregner  tre 
principper  med  hensyn  til  talenter.  Tal  om  disse  principper  og  om,  hvordan  de 

passer  på  særlige  talenter,  som  nogle  i  klassen  eller 
familien  har. 

»Tro  oplyser  vejen«,  s.  L2:  Præsident  Gordon  B. 
Hinckley  sammenligner  en  tur  med  nattoget  med 
vores  rejse  gennem  livet.  Tal  om,  hvordan  tro  oply- 
ser vejen  for  os,  ligesom  togets  lygte  oplyser  vejen 
for  togføreren. 

Test  din  viden 


Ved  du,  hvor  disse  begivenheder  fra 
Mormons  Bog  fandt  sted? 

1.  Da  kong  Mosiah  flygtede 
med  sin  gruppe  af  nephiter, 
sluttede  de  sig  til  mulekiterne. 
Hvad  hed  det  land,  som 
mulekiterne  boede  i? 
a.  Gidgiddonah 
b.  Lehi-Nephi 
c.  Zarahemla 

2.  Hvad  hedder  de 
vande,  hvor  Alma 


Emner  i  dette  nummer 

L=Lille  Liahona 

Aktivering 42 

Besøgslærerinder 25 

Børn 42 

Døden 2 

Eksempel L4 

Familieaften 48 

Familieforhold L7 

Forberedelse 25 

Fred 42 

Handlefrihed 22 

Helligånden 22,  42 

Hjemmelærer 7 

Jesus  Kristus 34,  38,  L10,  L12 

Kirkens  historie 47,  L14 

Konvertering 26,  42 

Kærlighed 2,8 

Lederskab 47,  48 

Lydighed 12,  22 

Missionering 26,  28,  38 

Modgang 18,  25,  42 

Musik 47 

Nye  Testamente,  Det 34,  38,  L10,  L12 

Opstandelsen 38 

Primary L4,  L14,  L16 

Præstedømmet L10,  L12 

Sabbat L7 

Seminar 42 

Skriftstudium 42 

Slægtshistorie 12,  28 

Talenter 34 

Templer  og  tempeltjeneste L6 

Tilbageførelse  i  fællesskabet 32 

Tilgivelse 42 

Tjeneste 2,  42 

Tro 18,  L2 

Undervisning 48 

Venskab 8,  32,  42 

Verdensomspændende  kirke,  Den L7 

Vidnesbyrd L16 

døbte?  En  senere  nephitisk  profet  bar 
det  samme  navn. 

a.  Helaman 

b.  Mormon 

c.  Laman 

3.  Hvilket  land  gav  nephiterne  til 
Anti-Nephi-Lehis  folks  som  arveland? 

a.  Overflødigheden 

b.  Irreantum 

c.  Jershon 

De  fem  beredte,  af  J.  Kirk  Richards 

•>Da  skal  Himmeriget  ligne  ti  brudejomfruer,  som  tog  deres  lamper  og  gik  ud  for  at  møde  brudgommen. 

Fem  af  dem  var  tåbelige,  og  fem  var  kloge.  De  tåbelige  tog  deres  lamper  med,  men  ikke  olie. 

De  kloge  tog  både  deres  lamper  med  og  olie  i  deres  kander«  (Matt  25:1-4). 


Den  sørgende  enke,  det  faderløse  barn,  den  ensomme 
overalt  kan  glædes,  trøstes  og  støttes  gennem  vores 
tjeneste,  og  vi  vil  opleve  en  dybere  forståelse  af 
ordene  i  Jakobs  Brev :  >En  ren  og  ægte  gudsdyrkelse  er,  for 
Gud,  vor  Fader,  at  tage  sig  af  faderløse  og  enker  i  deres  nød 
og  bevare  sig  selv  uplettet  af  verden.  <«  Se  præsident  Thomas  S. 
Monson,  »De  faderløse  og  enkerne  -  Elsket  af  Gud«,  s.  2. 

